Nemački mediji pišu o Srbiji: "Ovde se živi kao da nema korone"\nA. J. 27. februara 2021. 20:06\n„Živo je u centru Beograda. Prodavnice su otvorene, ljudi sede u kafićima i restoranima i uživaju u prvim sunčanim danima. Maske se retko viđaju, lokdauna nema“, počinje reportaža nemačke televizije RTL o stanju s epidemijom i vakcinaciji u Srbiji. „Kao da nema korone“, kaže reporterka.\nMaks Brendl, šef kancelarije fondacije Friedrich Ebert u Beogradu, rekao je za RTL da je u Srbiji broj novih zaraza u poslednje vrijeme mnogo viši nego u Nemačkoj. „Ali usprkos tome možete uživati u šljivovici i ćevapima napolju. Ovde tek blagim ograničenjima pokušavaju pošalju signal da pandemija još nije gotova“, rekao je Brendl.\n„Imam utisak da državno rukovodstvo nema hrabrosti da nametne dodatne mere zbog otpora stanovništva i legitimnih i nelegitimnih interesnih grupa. A s druge strane, može se reći – ne možemo sebi da priuštimo potpuno zatvaranje, moramo da i dalje zarađujemo novac i raditi jer nemamo rezerve“, dodao je Brendl.\nKako izveštava RTL, Srbija je investirala u vakcinu umesto u pomoć ekonomiji i odštete poduzetnicima koji su pogođeni lokdaunom, prenosi Dojče Vele.\n„Do leta kolektivni imunitet“\nReporterka ove televizije s beogradskog Sajma, gde je najveći centar za vakcinaciju, prenosi da cepljenje teče brzo i jednostavno i da stotine ljudi čekaju na svoju drugu dozu – uglavnom kineskog Sinopharma.\nRTL je pitao i srpskog ministra zdravlja Zlatibora Lončara kada bi društvo moglo da dostigne kolektivni imunitet. „Nadam se da bi to trebalo da se dogodi do početka ljeta“, rekao je Lončar. „Do tada bismo trebalo da imamo dovoljno vakcinisanih, dovoljno ljudi s antitelima i, nadam se, tako ćemo situaciju pod kontrolu.“\nU prilogu nemačke televizije se prikazuje i protest ispred vlade Srbije zbog velikog broja medicinskih radnika koji su umrli od posledica virusa. „Službene brojke o novoobolelima i posebno o preminulima – nisu tačne“, rekao je za RTL Rade Panić, predsednik Sindikata lekara i farmaceuta. „Neka pretpostavka je da ima dva do tri puta više preminulih.“\nAustrijska agencija APA prenosi da „uspešni proces vakcinacije“ ovog vikenda ipak „neće poštedeti srpske građane dodatnih ograničenja“. Tržni centri i restorani zatvaraju se u 14 sati. Porast dnevnog broja zaraženih se beleži najviše u Beogradu, prenosi agencija.\n„Lekari iz dve beogradske kovid-bolnice već govore o novom talasu, četvrtom od početka pandemije pre godinu dana“, piše APA. Agencija dodaje da je Srbija u evropskom vrhu po broju vakcinisanih, već pola miliona ljudi je primilo obe doze cepiva.\n„Kineska diplomatija s vakcinama“\nNa portalu minhenskog lista Merkur navodi se da Srbija vakciniše brže od svih u Evropskoj uniji zahvaljujući kineskoj vakcini koja još nije odobrena u EU. „Isporuke u istočnu Evropu su deo kineske diplomatije. Kina prodaje vakcine u 27 zemalja i snabdeva još 53 siromašne zemlje besplatno“, piše ovaj portal.\nO toj temi piše i švajcarski Neue Zürcher Zeitung, navodeći da su u Kini odobrena četiri domaće vakcine. Samo Sinopharm najavljuje da će ove godine proizvesti milijardu doza. Srbija i Mađarska su jedine dve evropske zemlje u koje se ta vakcina isporučuje.\n„Izvoz vakcine na bazi neaktivnog virusa ima za posledicu da u samoj Kini cepljenje ne teče tako brzo kako je prognozirano“, piše Neue Zürcher Zeitung. „Za to otežanje postoji još jedan razlog: kako je ova azijska zemlja stavila epidemiju pod kontrolu, tako nestaje i želja mnogih Kineskinja i Kineza da se vakcinišu.“


Poklanjaju 20 godišnjih kartica za "BL bajk": Banjaluka obilježava Evropsku sedmicu mobilnosti - Srpskainfo\nTako će od 16. do 22. septembra biti organizovano više događaja i aktivnosti, kojim će se ukazati na značaj zdrave životne sredine, pješačenja, biciklizma i što manje automobilskog saobraćaja.\nCentralni događaj, kao i svake godine je Dan bez automobila koji se obilježava 22. septembra. Tog dana, u našem gradu biće održana biciklijada u organizaciji Banjalučke kritične mase i Centra za životnu sredinu, uz podršku Grada Banjaluka. Grad će, povodom Evropske sedmice mobilnosti, pokloniti sugrađanima 20 godišnjih kartica za “BL bajk”.\nI ove godine na saobraćajnom poligonu na Trgu Krajine, predstavnici Auto-moto saveza RS vršiće cjelodnevnu obuku najmlađih učesnika u saobraćaju. U subotu, 18. septembra, panoramski mini bus voziće besplatno na omiljeno izletište Banjalučana.\nBiće organizovana i projekcija filma o urbanoj mobilnosti u parku “Mladen Stojanović”, te izložbu radova studenata Arhitektonsko-građevinsko-geodetskog fakulteta pod nazivom „15 kilometara biciklom“.\nPodsjećamo, upravo s ciljem promovisanja zdravog života i zaštite životne sredine kroz smanjenje upotrebe motornih vozila, postavljeni su parkinzi za bicikle na više lokacija u gradu, kao i za zaposlene u Gradskoj upravi. Nova gradska administracija pronašla je i modalitet da svoje zaposlene motiviše da biciklom dolaze na posao. Sugrađanima su na raspolaganju i javni bicikli odnosno “BL bajk”, koji se nalazi na pet lokacija u gradu.\nU nacrtu su projekti za definisanje biciklističkih traka u okviru kolovoza u centralnoj gradskoj zoni. Namjera Grada je da se ide i u pravcu poboljšanja uslova javnog prevoza putnika, kako bi ga sugrađani što više koristili.\nBanjaluka Banjaluka BL bajk Evropska sedmica mobilnosti


Odbojka: Požarevljani u subotu dočekuju aktuelnog prvaka države • Poportal\n18/02/2021 18/02/2021 Predrag Panić\nOstala su još dva kola do kraja Super lige Srbije u odbojci, a sada u Požarevac dolazi aktuelni šampion Srbije gde ga neće, sudeći po stavu stručnog štaba, dočekati unapred dobijen meč, iako se radi možda o najboljoj ekipi domaće lige koja je već obezbedila prvo mesto i učešće u plej ofu. Utakmica 17-og kola Super lige Srbije u odbojci između OK „Mladi Radnik“ i OK „Vojvodina“ biće odigrana u subotu, 20. februara od 19h u Sportskom centru u Požarevcu. Svi ljubitelji odbojke meč mogu pratiti putem video linka na You tube stranici kluba.\nŠef stručnog štaba požarevačkih odbojkaša, Ivica Jevtić, smatra da dolazi favorit. Ali, kako kaže, znajući sebe i svoje igrače, bela zastavica se neće vijoriti u Požarevcu:\n„U prvom delu prvenstva, kada smo gostovali ekipi Vojvodine, imali smo šansu, napravili smo na njihovom terenu dobar rezultat od 3:2. Samim tim vidimo svoju šansu i ako svi igrači budu na najvišem mogućem nivou motivisani, mentalno i fizički, nije da ne vidimo mogućnost pobede. Neozbiljno bi bilo da mi njima sada „pretimo“ jer su favoriti, ali igra se u našoj sali gde vrlo dobro poznajemo naše koordinate, tako da ćemo dati sve od sebe da napravimo dobar rezultat. Svi igrači jedva čekaju da utakmica protiv „Vojvodine“ počne i da se prikažu u što boljem svetlu.“\nO izgubljen meču protiv iznenađenja prvenstva, ekipe „Ribnice“ iz Kraljeva, koja se nalazi trenutno da drugoj poziciji i ima velike šanse da se plasira u finale Kupa, Jevtić kaže da, ako trener može biti zadovoljan u porazu, to je bila upravo ta utakmica koja je izgubljena bukvalno na jedan poen:\n„Lošije smo stratovali sa 2:0, ali ekipa je uspela na da se vrati na 2:2 i taj tajm-brejk, koji ja gledam kao lutriju, igrao se poen za poenom. Ekipa „Ribnice“ je imala više sreće i znanja da utakmicu prelomi u svoju korist.“\nPrioritet požarevačkih odbojkaša je da se što bolje plasiraju pred početak plej ofa. Osim utakmice koja se u subotu igra protiv „Vojvodine“, sledi i susret sa „Spartakom“ iz Subotice. Deo tabele je dosta „gust“ u delu u kome se OK „Mladi radnik“ nalazi i svako traži svoju šansu. Od pete do osme pozicije, svako može biti na bilo kom od tih mesta.\nSaša Joksimović, sportski direktor požarevačkog kluba, ističe da trenutna situacije nije lagan zalogaj:\n„S kim god budemo igrali, protivnik pokušava da izbegne nas u nekom doigravanju iz prostog razloga što smo u naletu i što se dobro radi. Energija koja je unutar ekipe je na jako visokom nivou, što nam daje za pravo da sa velikim optimizmom uđemo u meč protiv „Vojvodine“, a i u naredne utakmice. Velike utakmice stvaraju velike igrače. Igrati protiv aktuelnog prvaka države, na žalost bez publike, koja svima jako nedostaje, je velika stvar i svi preduslovi za dobar meč su na stolu.“


10 najboljih hotela sa bazenom u Beldibiju - TripAdvisor\nHoteli sa bazenom - Beldibi, Turska\nHoteli sa bazenom - Beldibi\nPrikaži sve povoljne ponude (10) počev od 339 US$\nSmeštajni objekat br. 1 od 89 – odnos cena/kvalitet – Beldibi\nSmeštajni objekat br. 2 od 89 – odnos cena/kvalitet – Beldibi\nPrikaži sve povoljne ponude (9) počev od 256 US$\nSmeštajni objekat br. 3 od 89 – odnos cena/kvalitet – Beldibi\nCena koju ste pronašli je za 18% niža od prosečne cene ovog hotela od 314 US$ za noćenje.\nPrikaži sve povoljne ponude (8) počev od 175 US$\nSmeštajni objekat br. 4 od 89 – odnos cena/kvalitet – Beldibi\nSmeštajni objekat br. 5 od 89 – odnos cena/kvalitet – Beldibi\nCena koju ste pronašli je za 21% niža od prosečne cene ovog hotela od 158 US$ za noćenje.\nSmeštajni objekat br. 6 od 89 – odnos cena/kvalitet – Beldibi\nSmeštajni objekat br. 7 od 89 – odnos cena/kvalitet – Beldibi\nSmeštajni objekat br. 8 od 89 – odnos cena/kvalitet – Beldibi\nPrikaži sve povoljne ponude (5) počev od 155 US$\nSmeštajni objekat br. 9 od 89 – odnos cena/kvalitet – Beldibi\nSmeštajni objekat br. 10 od 89 – odnos cena/kvalitet – Beldibi\nCena koju ste pronašli je za 10% niža od prosečne cene ovog hotela od 168 US$ za noćenje.\nSmeštajni objekat br. 11 od 89 – odnos cena/kvalitet – Beldibi\nCena koju ste pronašli je za 34% niža od prosečne cene ovog hotela od 92 US$ za noćenje.\nSmeštajni objekat br. 12 od 89 – odnos cena/kvalitet – Beldibi\nSmeštajni objekat br. 13 od 89 – odnos cena/kvalitet – Beldibi\nSmeštajni objekat br. 14 od 89 – odnos cena/kvalitet – Beldibi\nPrikaži sve povoljne ponude (6) počev od 76 US$\nSmeštajni objekat br. 15 od 89 – odnos cena/kvalitet – Beldibi\nSmeštajni objekat br. 16 od 89 – odnos cena/kvalitet – Beldibi\nCena koju ste pronašli je za 25% niža od prosečne cene ovog hotela od 100 US$ za noćenje.\nSmeštajni objekat br. 17 od 89 – odnos cena/kvalitet – Beldibi\nSmeštajni objekat br. 18 od 89 – odnos cena/kvalitet – Beldibi\nSmeštajni objekat br. 19 od 89 – odnos cena/kvalitet – Beldibi\nSmeštajni objekat br. 20 od 89 – odnos cena/kvalitet – Beldibi\nPrikaži sve povoljne ponude (8) počev od 408 US$\nSmeštajni objekat br. 21 od 89 – odnos cena/kvalitet – Beldibi\nSmeštajni objekat br. 22 od 89 – odnos cena/kvalitet – Beldibi\nSmeštajni objekat br. 23 od 89 – odnos cena/kvalitet – Beldibi\nSmeštajni objekat br. 24 od 89 – odnos cena/kvalitet – Beldibi\nSmeštajni objekat br. 25 od 89 – odnos cena/kvalitet – Beldibi\nSmeštajni objekat br. 26 od 89 – odnos cena/kvalitet – Beldibi\nSmeštajni objekat br. 27 od 89 – odnos cena/kvalitet – Beldibi\nSmeštajni objekat br. 28 od 89 – odnos cena/kvalitet – Beldibi\nSmeštajni objekat br. 29 od 89 – odnos cena/kvalitet – Beldibi\nSmeštajni objekat br. 30 od 89 – odnos cena/kvalitet – Beldibi


Vazduh i dalje veoma zagađen širom Srbije\nBlic\t09.01.2018 20:12\nDrugog radnog dana nakon Božića vazduh je i dalje veoma zagađen širom Srbije, a od četiri "najkritičnije" lokacije, tri su u Beogradu. Ono što je zabrinjavajuće je to što je reč o česticama prašine koja je odgovorna za prevremenu smrt više od 5.400 ljudi godišnje u Srbiji!\nReč je o PM 10, materiji koja se, kako objašnjava Andrej Šoštarić fizikohemičar iz Gradskog zavoda za javno zdravlje Beograda.\n- U pitanju je izuzetno sitna prašina manja od deset mikrometara, to su suspendovane čestice koje su problem baš zato što su sitne, jer se ne zadržavaju u nosu, već prodiru u pluća i zato su neprijatne organizmu - kaže Šoštarić.\nKako dodaje, ova čestica nije vidljiva, a mi je prepoznajemo kao pojačan miris smoga, a do teskoba može doći samo ako je koncentracija izrazito povećana.\nPrema podacima Agencije za zaštitu životne sredine, vazduh je i dalje na najvišem, petom stepenu zagađenja ("jako zagađen") na dva merna mesta u prestonici - na Starom gradu i u Ulici Omladinskih brigada na Novom Beogradu.\nŠoštarić kaže da je PM 10 problem u Beogradu, kao i u svim drugim velikim gradovima, koje nastaju sagorevanjem fosilnih goriva (saobraćaj, individualna ložišta) i to najviše kao posledica meteoroloških uslova koji su podrazumevali visok vazdušni pritisak i odsustvo vetra i padavina, što je uzrokovalo da se zagađujuće supstance zadržavaju u nižim slojevima atmosfere. Kako se zimi intenziviraju ove aktivnosti ,tokom grejne sezone raste i zagađenost vazduha.\n- Visok pritisak i nedostatak vetra doprineli su u protekla dva, tri dana da kvalitet vazduha opadne - kaže Šoštarić.\nPrema podacima stručnjaka iz Hemijskog fakulteta u Beogradu, poreklo grubih suspendovanih čestica je dvojako, kako urbano tako i ruralno. Osnovni izvori su motorna vozila, peći za sagorevanje ogreva, prašina sa gradilišta, prašina sa odlagališta i deponija, prašina iz poljoprivrednih regiona, požari, industrijska postrojenja (termoelektrane, postrojenja za prženje rude, cementare...) kao i vetrom podignuta prašina.\nMeđutim, za poboljšanje situacije "zaslužna" je košava, koja je danas protutnjala Vojvodinom, prestonicom, ali i drugim delovima zemlje.\nŠoštarić dodaje da nam sledi period kada će vazduha biti boljeg kvaliteta.\n- Pojava vetra doprinela je poboljšanju kvaliteta vazduha, i u skladu sa vremenskom prognozom koja predviđa trajanje košave i u narednih nekoliko dana, očekuje se da vazduh u Beogradu bude dobrog kvaliteta sa niskim koncentracijama zagađujućih supstanci - kažu u Gradskom zavodu za javno zdravlje.\nPrema podacima Agencije za zaštitu životne sredine, u proteklih 24 sata koncentracija suspendovanih čestica (PM10) na Starom gradu iznosi 75.43 mg/m3, dok je na Novom Beogradu situacija lošija, sa 106.46 mg/m3.\nVazduh jako zagađen i na zapadu i jugu zemlje\nNa mernom mestu u Kosjeriću u proteklih 24 sata koncentracija suspendovanih čestica iznosi čak 138.68 mg/m3, čak duplo više nego u centru Beograda.\n"Najkritičnija" situacija je u Nišu, gde je u mernoj stanici IZJZ Niš izmerena koncentracija PM10 od čak 152,56 mg/m3.\nU prvim danima januara 2018. godine došlo je do umerenog prekoračenja graničnih vrednosti i za parametre azot dioksida (NO2) u Bulevaru despota Stefana u Beogradu. Međutim, u odnosu na jučerašnji dan, situacija se na mernoj stanici u Bulevaru despota Stefana poboljšala, a koncentracija azot-dioksida i PM 10 sada je okarakterisan brojem četiri, ili kao "zagađen".\nČetvrti stepen zagađenja je i u Starčevu (Pančevo), gde je koncentracija PM10 52,68 mg/m3 i u Vranju, ali u ovom gradu je znatno povećana količina ugljen monoksida (6,85 mg/m3).


RTS :: Priština proteruje dvojicu službenika ruske Kancelarije za vezu\nPolitika Priština proteruje dvojicu službenika ruske Kancelarije za vezu\npetak, 22. okt 2021, 16:38 -> 16:57\nPrivremene institucije u Prištini proglasile su nepoželjnim dva zvaničnika ruske Kancelarije za vezu na Kosovu i Metohiji, zbog navodno "štetne aktivnosti po bezbednost i poredak".\nOdluku o proglašenju "personama non grata" donelo je ministarstvo spoljnih poslova, a na zahtev predsednice privremenih prištinskih institucija Vjose Osmani, saopštila je ona na svojoj Fejsbuk stranici.\nOsmanijeva je navela da je njihova aktivnost "narušila nacionalnu bezbednost i ustavni poredak Kosova".\n"Ove nedelje zatražila sam od potpredsednice vlade, takođe, ministarke spoljnih poslova i dijaspore Donike Gervala Švarc da proglasi 'personom non grata' dva službenika Kancelarije za vezu Ruske Federacije na Kosovu zbog njihove štetne aktivnosti, a koja je oštetila nacionalnu bezbednost i ustavni poredak Kosova", navela je Osmani u saopštenju.\nNavela je da su privremene institucije u Prištini "posvećene borbi protiv zloćudnog uticaja Ruske Federacije i njenih satelita u regionu, koji imaju za cilj da podriju lokalna i dostignuća SAD, NATO-a i EU".\n"Iz tog razloga, nastavićemo da blisko sarađujemo sa našim američkim i evropskim saveznicima kako bismo sprečili pokušaj da Kosovo i naš region postanu plen destabilizujućih ambicija Ruske Federacije", navela je Osmanijeva.


Počinje Javna rasprava o Master planu gasifikacije Crne Gore – Bankar.me\nPočinje Javna rasprava o Master planu gasifikacije Crne Gore\nJanuary 16, 2017 CRNA GORA, ENERGETIKA, PLANETA, SVE VIJESTI Leave a comment\nJavna rasprava o Master planu gasifikacije Crne Gore, sa Izvještajem o strateškoj procjeni uticaja na životnu sredinu, počinje danas i trajaće do 16. februara 2017. godine, saopšteno je iz Ministarstva ekonomije.\nCentralni okrugli sto u okviru javne rasprave biće održan na Cetinju 06. februara 2017. godine sa početkom u 13h, u zgradi Prijestonice (Bajova 2, II sprat, sala za sastanke).\nCilj javne rasprave je da se svi zainteresovani subjekti upoznaju sa trenutnim nacrtom Master plana gasifikacije Crne Gore, koji je odobren u sklopu desetog poziva Investicionog okvira za Zapadni Balkan (WBIF). Podsjećamo, WBIF je Crnoj Gori odobrio grant za izradu Master Plana gasifikacije u iznosu od 550.000 eura.\nTakođe, na osnovu člana 9 Zakona o strateškoj procjeni uticaja na životnu sredinu, Ministarstvo ekonomije je donijelo Rješenje o izradi strateške procjene uticaja na životnu sredinu za studiju Master plan gasifikacije Crne Gore, a na osnovu kojeg je pripremljen nacrt izvještaja.\nPozivaju se svi zainteresovani subjekti da dostave svoje komentare i sugestije do 16.02.2017. godine na e-mail adresu: [email protected] ili na adresu: Ministarstvo ekonomije, Rimski trg broj 46, 81000 Podgorica.\nPrevious Država žirirala CGES-u, Željeznici i Regionalnom vodovodu\nSljedeći Ova kovanica od dva eura vam može donijeti veliku zaradu


MORALNI SUNOVRAT SRBIJE: Svetozar Andrić, osnivač koncentracionog logora u BiH, postao narodni poslanik! - Preokret\nMORALNI SUNOVRAT SRBIJE: Svetozar Andrić, osnivač koncentracionog logora u BiH, postao narodni poslanik!\nSvetozaru Andriću, bivšem komandantu Birčanske brigade VRS-a tokom rata u BiH, a kasnijem načelniku štaba Drinskog korpusa VRS-a, danas je službeno potvrđen poslanički mandat u novom sazivu Skupštine Srbije.\nAndrić je na parlamentarnim izborima 21. juna bio kandidat liste „Aleksandar Šapić – Pobeda za Srbiju“.\nAndrić je tokom rata u Bosni i Hercegovini bio komandant Birčaknske brigade i osnivač logora Sušica u kojem je ubijeo i zlostavljano više hiljada zatočenika.\nFond za humanitarno pravo (FHP) sa sedištem u Beogradu je 2018. godine podneo krivičnu prijavu kojom se Andrić optužuje da je 28. maja 1992. naredio „iseljavanje“ bošnjačkog stanovništva iz Zvornika.\n„Nekoliko dana kasnije, 31. maja 1992. godine, Andrić je izdao naređenje o osnivanju logora Sušica u Vlasenici (BiH). Logor je postojao sve do 30. septembra 1992. godine i u tom periodu su zatočenici boravili u nehumanim uslovima – spavali su na betonu, dobijali su jedan obrok dnevno i nisu imali osnovne higijenske uslove za život“, navodi se u prijavi FHP-a.\n„Većina ih je svakodnevno prebijana, žene koje su bile zatvorene u logoru su silovane, a oko 160 zatočenika je ubijeno“, dodaje se u prijavi.\nAndrić je negirao navodne zločine kada je svedočio na suđenju ratnom komandantu VRS-a Ratku Mladiću u Hagu 2015. godine.\nPre nego što je postao poslanik, Andrić je bio zamenik presednika opštine Novi Beograd.\nNa izborima održanim u junu bilo je i drugih kandidata koji su osuđeni ili optuženi za ratne zločine. Među njima je i dobro poznati bivši paravojni šef – Dragan Vasiljković, kapetan Dragan. Ipak, Andrić je jedini koji je postao poslanik.


NOVI SAD – Najavom premijera Srbije Aleksandra Vučića da će u maju početi razgovori o Zakonu o finansiranju AP Vojvodine, iznenađen sam i obradovan, pre svega, jer je reč o jednom od najkompleksnijih zakona – ocenio je, dan nakon Vučićeve najave, zamenik predsednika Lige socijaldemorkata Vojvodine, Bojan Kostreš. Gostujući u emisiji „1 na 1“, na Radio-televiziji Vojvodine, Kostreš je rekao da se kompleksnost tog zakona ne ogleda u materiji koju treba da sadrži, nego u tome što za njegovo donošenje poslanici Narodne skupštine Republike Srbije i Skupštine AP Vojvodine, obe vlade i najveći deo političke javnosti mora da se izjasni o jednom vrlo jednostavnom pitanju – da li Vojvodina treba da postoji ili ne treba i koji nivo autonomije treba da konzumira.\nLSV spremna da razgovara sa svima\n– Sama poruka premijera i predsednika najveće parlamentarne stranke u Srbiji danas, jeste dobar signal da ćemo mi o tome razgovarati – kazao je on. – Ako je čovek koji je predsednik najveće stranke i premijer rekao za skupštinskom govornicom, iako niko od njega to nije očekivao, da će o Zakonu o finansiranju nadležnosti APV biti razgovora, to samo govori da o tome postoji svest da mora postojati saradnja između republičke i pokrajinske administracije i da to pitanje mora doći na dnevni red – ukazao je Kostreš.\nOdgovarajući na pitanje da li je toj najavi prethodio razgovor LSV i SNS, Kostreš je rekao da Liga s naprednjacima nema ni veću ni manju komunikaciju nego s ostalim strankama s kojima je trenutno na suprotnim političkim stranama. Zamenik predsednika LSV istakao je i da je Liga spremna da razgovara sa svima, a da nema mnogo tema o kojima je razgovarano s Vučićem.\nBez dogovora nema rešenja\nZamenik predsednika LSV istakao je da je važno što polako sazreva svest da se pitanje Vojvodine mora rešiti i da se mora razgovarati o pitanju Vojvodine, kako ona ne bi postala problem. Dodao je da predlog zakona koji je napisala Pokrajinska vlada, nije gubljenje vremena, a ocenio je i da kada se kreće od praznog papira, što je predlog opozicije, obično rezultati ne budu spektakularni. Kostreš dodaje da bez dogovora republičke i pokrajinske administracije, neće biti ni rešenja. Naglasio je i da LSV neće pristati na rešenje samo da bi se do njega došlo, kako se ne bi ponovila situacija sa Statutom koji sada sadrži falsifikat.


Uprkos situaciji u koju nas je sve dovela pandemija koronavirusa Udruženje poslovnih žena Srbije je pronašlo način da onlajn i oflajn realizuje projekat “Ekonomsko osnaživanje ranjivih grupa žena kroz obuke za zanate”, uz savetodavnu i finansijsku podršku Nemačke organizacije za međunarodnu saradnju GIZ.\nProjekat se odvija kroz besplatne obuke koje imaju za cilj podršku inkluziji i ekonomskom osnaživanju i osposobljavanju žena za samozapošljavanje. Obuke su namenjene ženama romske nacionalnosti i ženama iz ruralnih sredina Srbije, koje takođe imaju otežan pristup ka tržištu rada, a praktično ih osposobljavaju za vrlo popularne zanate. Potrošni materijal koji su polaznice koristile tokom obuka, obezbedilo je Udruženje poslovnih žena Srbije. Nakon onlajn obuka koje su bile izuzetne za teorijska znanja, u toku su direktne obuke u Novom Sadu, Vranjskoj banji, Pirotu i Beogradu, s obzirom da je iz ovih mesta bilo najviše zainteresovanih polaznica. U ovoj završnoj fazi žene sa predavačima/mentorima uživo vežbaju i praktično primenjuju sva do sada stečena znanja, nakon čega slede još dva meseca mentorske podrške.\nU prvoj fazi projekta, obuku o Izradi web sajtova sa osnovama programiranja završilo je 10 Romkinja (iz Pirota, Niša, Beograda, Smederevske Palanke i Osipaonice), izuzetno motivisanih da postojeće znanje rada na računaru podignu na viši nivo. Obuka je realizovana onlajn i bila je bazirana na WordPress platformi, koja je odabrana zbog svoje jednostavnosti korišćenja. Ova platforma je izuzetno popularna jer omogućava i ljudima koji nisu iz struke da naprave prezentabilna web rešenja. Nakon završetka obuke polaznice su dva meseca imale mentorsku pomoć predavača.\nU drugoj fazi projekta nova grupa polaznica je imala priliku da pohađa obuku Osnove kozmetičkih tretmana i priprema preparata za negu lica i tela. Teme ove obuke su bile upoznavanje sa osnovama anatomije, dermatologije, kozmetologije, higijene i aromaterapije, određivanje tipa kože, priprema preparata za negu lica u kućnim uslovima, izvođenja tretmana lica i depilacija šećernom pastom.\nTreća faza projekta je zainteresovanim ženama iz ranjivih grupa pružila priliku da se edukuju u oblasti Keteringa i pripreme torti i kolača. Ova obuka im je omogućila da se upoznaju sa preduslovima za profesionalno bavljenje keteringom, od obračuna troškova materijala, do formiranja cene, ali i tehnike pripreme slanog finger food-a, tradicionalnih i savremenih kolača i dezerta, čokoladnih delikatesa, fondan mase i dekorisanja torti.


Decenija rada u Neoplanti\nNenad Juhas, direktor kvaliteta u našoj kompaniji ovog proleća obeležio je deset godina rada u Neoplanti. O atmosferi u kompaniji koja je lider u proizvodnji mesnih prerađevina, uslovima rada i specifičnostima organizacije, pročitajte u nastavku.\n1. Koji je Vaš prvi posao?\nMoje prvo zaposlenje upravo je bilo u Neoplanti, na poziciji gde sam bio odgovoran za procese u okviru klanice i proizvodnje svežeg mesa. Tokom desetogodišnjeg staža u ovoj kompaniji, bio sam Menadžer kvaliteta, Menadžer za projekte, Direktor razvoja i kontrole kvaliteta, dok mi je sadašnja pozicija - Direktor kvaliteta.\n2. Kakve su mogućnosti za napredovanje u vašoj kompaniji i koji je prosek napredovanja?\nNeoplanta je dinamična organizacija, kakav je uostalom i sam posao u našoj industriji. Trudimo se da organizacionim promenama na najbolji način odgovorimo potrebama tržišta posla, menjamo se, napredujemo i rastemo. Samim tim, stvara se prilika za stručni kadar koji pokazuje sposobnost i inicijativu za učenje i usavršavanje. Ukoliko postoji stručnost, znanje i iskustvo, praćeni voljom i željom za napredak, vrlo brzo stigne i priznanje u vidu unapređenja pozicije.\n3. Šta je za Vas najveća prednost rada u Neoplanti?\nNeoplantu sam odabrao i deceniju rada proveo u njoj pre svega jer obezbeđuje prostor za učenje i razvoj. Velika smo organizacija sa složenim procesima i ljudima koji poslovne izazove vide kao šansu za dalji profesionalni napredak. Naši zaposleni to znaju i znaju da će im se pružiti prilika da preuzmu odgovornost i uspešno savladaju svakodnevne procese i zadatke koji se od njih očekuju. Pored toga, atmosfera u našoj kompaniji je specifična, vlada dobra energija gde su kolege su međusobno i prijatelji. A to znači puno, posebno ako znamo koliko vremena svako od nas provodi na svom radnom zadatku.\n4. Koliko zadovoljstvo zaposlenih u kompaniji utiče na krajnje rezultate i kako biste u tri reči opisali atmosferu rada u Neoplanti?\nZadovoljstvo zaposlenih je imperativ ako govorimo o kompaniji koja ima jasnu misiju i viziju. Svakako, preduslov je da se kreiraju uslovi koji će omogućiti to zadovoljstvo. Otvorenost, poštovanje i odgovornost su reči kojima bih opisao atmosferu koja vlada u našoj kompaniji. Naravno, tu je i kvalitet u svakom smislu – kvalitet međuljudskih odnosa, kvalitet naših zaposlenih, kvalitet našeg proizvodnog procesa koji nas sve zajedno i čini liderom u proizvodnji mesnih prerađevina.\n5. Po čemu je Neoplanta idealno mesto za rad?\nNa prvom mestu, to je odnos sa kolegama i činjenica da se svi, bez obzira na funkciju, imamo poštovanje jedni prema drugima. Sa poštovanjem prema poslu radimo, sa poštovanjem komuniciramo i zasnivamo naše kolegijalne odnose. Sa druge strane izuzetno smo fokusirani na rezultat. Svesni smo činjenice da smo lideri u industriji u kojoj poslujemo i to nam prija, ali i obavezuje da u svakom trenutku ostanemo dosledni kvalitetu, posvećeni realizaciji naših ciljeva, da postupamo odgovorno, profesionalno i stručno.\nNajmodernije postrojenje za prečišćavanje vode\nPostrojenje za prečišćavanje otpadnih voda je pušteno u probni rad 2018.godine, a sredinom aprila 2019. godine je dobilo i upotrebnu dozvolu od str...\nBaš je dobar ZEZ uz Pipi i Gudi KEZ\nPipi i Gudi mini u novom ruhu donose poklon sličice za igru memorije


Predstavljanje Skupštine građana » CDT\nPredstavljanje Skupštine građana\n07/06/2022 CDT Portal\nUčešće građana u procesu kreiranja javnih politika predstavlja dugogodišnji izazov sa kojim se institucije u Crnoj Gori suočavaju bez adekvatnog rješenja. Kako je smisao javnih politika da daju odgovore na pitanja od opšteg interesa, od velike je važnosti aktivno učešće građana u procesu njihovog kreiranja. Od toga kako su one definisane u krajnjem zavisi na koji način će pojedina pitanja, značajna za društvo ili lokalnu zajednicu, biti rješavana.\nSkupština građana predstavlja instrument deliberativne demokratije, koji okuplja grupu ljudi, reprezentativnih demografskih karakteristika, koji uče, diskutuju i odlučuju o određenim važnim pitanjima. Krajnji cilj Skupštine građana je smanjenje jaza između građana i političkih elita. Ova grupa građana, odabrana kroz principe slučajnosti i reprezentativnosti, predstavlja tzv. mini javnost i daje reprezentativnu sliku stanovništva.\nIstraživanje je pokazalo da skupštine građana mogu pružiti konstruktivan odgovor na krizne pojave sa kojima se danas suočavaju mnoga demokratska društva, poput gubitka povjerenja, selektivne uzdržanosti od učešća, kao i društvene polarizacije. Metodološki okvir obezbeđuje i da se odluke Skupštine građana mogu smatrati relevantnim za donosioce odluka, kao većinski stav populacije, i tako usmeravati njihov rad i odlučivanje.\nCentar za demokratku tranziciju (CDT) je organizovao dvodnevnu obuku (16.-17.maj) o metodologiji za implementaciju Skupštine građana i u saradnji sa međunarodnim ekspertom Romanom Huberom predstavio predstavnicima organizacija civilnog društva. Na radionici su imali priliku da se upoznaju sa ovim modelom koji se već uveliko koristi u razvijenim evropskim zemljama.\nFormiranje Skupštine građana Glavnog grada, treba da omogući građanima Podgorice da se na stručan, konstruktivan i ravnopravan način bave političkim pitanjima, i da njihov stav, u krajnjem, utiče na donošenje same odluke.\nOvaj događaj se realizuje kroz projekat “Snažno civilno društvo u službi aktivnih građana”. Projekat je podržan je od strane Centra za građansko obrazovanje (CGO) u okviru programa „OCD u Crnoj Gori – od osnovnih usluga do oblikovanja politika – M’BASE“ koji finansira Evropska unija, a kofinansira Ministarstvo javne uprave.\nZapaljiva retorika usmjerena na nacionalna prebrojavanja je napad na građanske vrijednosti\nKonkurs za web dizajn


Programi u okviru "Dana evropske baštine" - Dan u Beogradu\nNaslovna » BG svaštara » Programi u okviru „Dana evropske baštine“\nNeko drugi 15. septembar 2011. BG svaštara Postavite komentar\nU Zavodu za zaštitu spomenika kulture, povodom „Dana evropske baštine“ biće organizovan niz kulturno-obrazovnih programa.\nU ovom zavodu 15. septembra u 19.00 biće održano predavanje istoričarke umetnosti Aleksandre Dabižić, pod nazivom „Zaštita, valorizacija i prezentacija prostornih celina na primeru starog jezgra Zemuna“.\nGordana Gordić održaće 21. septembra u 19.00 predavanje pod nazivom „Dvorovi u Beogradu“, a 26. septembra Danica Petrović, direktorka Muzikološkog instituta SANU, održaće predavanje na temu „Kornelije Stanković – deo nepoznate srpske baštine“.\nDan kasnije u prostorijama Biblioteke grada Beograda, odeljenje umetnosti, Knez Mihailova 56, u 19.00 biće održana promocija knjige Koste Dimitrijevića pod nazivom „Vekovi Beograda – starogradska hronika“. (Beoinfo)\nTagovibg svaštara predavanja\nPrethodni Park nauke na Adi Ciganliji biće otvoren krajem septembra\nSledeći Prva univerzitetska veslačka regata na Adi Ciganliji


Klasteri jedan od glavnih stubova razvoja privrede - Biti uspešan znači biti blizak sa raznim industrijama - Edukaplus\nKlasteri jedan od glavnih stubova razvoja privrede – Biti uspešan znači biti blizak sa raznim industrijama\nBiti uspešan u današnje vreme znači biti blizak sa različitim industrijama i gledati u budućnost, poručeno je danas sa konferencije o međusektorskoj saradnji i umrežavanju.\nDržavni sekretar Ministarstva trgovine, turizma i telekomunikacija Tatjana Matić je, na konferenciji Business bridges 2016. u organizaciji Asocijacije Srpskih Klastera (ASKA), izjavila da resorno ministarstvo ima uspešnu saradnju sa klasterima na novoj strategiji za razvoj industrije informacionih tehnologija (IT), i da će se ta strategija vrlo brzo naći u proceduri.\n– Mi pripremamo ovaj dokument za Vladu i verujemo da će zajedno sa Akcionim planom ovaj dokument biti usvojen u narednom periodu, najkasnije u narednih mesec dana – izjavila je Matić.\nOva strategija je, kako kaže, već u izvesnoj meri skrenula pažnju javnosti na značaj industrije informacionih tehnologija, a Ministarstvo je u vezi s tim predložilo mere koje će doprineti ubrzanom razvoju ove industrije, ali i ubrzanom privrednom i ekonomskom razvoju Srbije.\nMatić je istakla značaj međuresorne i sektorske saradnje, koja, kako navodi, zapravo predstavlja preduslov za razvoj novih oblasti.\nSaradnja između privrede i organa javne vlasti u donošenju strategije i zakona je, prema njenoj oceni, od ključnog značaja, a zakonska regulativa je dobra samo ukoliko ona u sebe inkorporira potrebe privrede i udruženja.\nResorno ministarstvo je, kako kaže, fokusirano na nekoliko mera, među kojima su razvoj ljudskih potencijala, zatim fiskalna politika, poreske mere, kao i pomoć našim firmama prilikom predstavljanja na stranim tržištima.\nU ime Privredne komore Srbije (PKS) učesnicima se obratila Jelena Jovanović koja je navela da je cilj PKS da populariše industriju informacionih tehnologija. Zakonski okvir se, prema njenim rečima, poboljšao, ali i dalje imamo problema.\nMenadžer NiCAT klastera Goran Mladenović je govorio o tome kako se ekonomija menjala kroz istoriju, ali i o tome kako nam je danas dostupno znanje najuspešnijih ljudi na planeti i kako je danas moguće imati klijente iz bilo kog dela sveta.\nVizija asocijacije ASKA je, kako je istakao, ekonomski jaka Srbija u kojoj su klasteri jedan od glavnih stubova razvoja, dok je misija Asocijacije povezivanje različitih industrijskih grana, umrežavanje, i otvaranje novih mogućnosti. Klaster, prema njegovim rečima, otvara vrata firmama, ali je na njima da budu aktivno uključene.


SAD IZDALE IZRAEL Procurio dokument o dosluhu Bele kuće i Palestine\nDržavni sekretar SAD Džon Keri i savetnica za nacionalnu bezbednost Bele kuće Suzan Rajs rekli su palestinskoj delegaciji u Vašingtonu, deset dana pre usvajanja rezolucije protiv jevrejskih naselja u Savetu bezbednosti UN, da njihova zemlja neće uložiti veto pod uslovom da bude uravnotežena, sudeći po dokumentu objavljenom na egipatskom novinskom sajtu.\nStejt department je porekao sadržaj dokumenta, prenose danas izraelski mediji.\nNije bilo moguće proveriti autentičnost izveštaja objavljenog na sajtu Al-Joum Al-Saba.\nMeđutim, ako jeste autentičan, podupire neke od tvrdnji biroa izraelskog premijera Benjamina Netanjahua izrečene protiv Bele kuće u poslednjih nekoliko dana.\nDokument na pet strana na arapskom jeziku objavljen na tom sajtu izgleda kao rezime sastanka koji je sastavila palestinska delegacija. Ako je autentičan, veruje se da su ga sajtu dali zvaničnici u egipatskoj vladi.\nEgipat je prošle nedelje delio u SB UN rezoluciju o naseljima i tražio da se glasa u roku od 24 sata, ali ju je povukao pod pritiskom Netanjahua i budućeg predsednika SAD Donalda Trampa.\nIzraelski ambasador u SAD Ron Dermer rekao je u ponedeljak da Izrael ima dokaze da Obamina administracija stoji iza sastavljanja rezolucije, o kojoj se glasalo dan kasnije na inicijativu Novog Zelanda, Malezije, Senegala i Venecuele, i da je sarađivala sa Palestincima iza leđa Izraela.\nDokument objavljen na egipatskom novinskom sajtu mogao bi biti dokaz za to, navodi izraelski list Harec.\nDana 22. decembra, kada je prvobitno trebalo da se glasa, izraelski novinski sajt Walla objavio je izveštaj skoro identičan onom na egipatskom sajtu i citirao visokog izraelskog zvaničanika o sastanku Kerija i palestinske delegacije u Vašingtonu, predvođene generalnim sekretarom PLO (Palestinske oslobodilačke organizacije) Saebom Erekatom.\nNa tom sastanku postignut je navodno dogovor o rezoluciji i Keri je rekao da SAD neće iskoristiti pravo veta.\nU dokumentu se navodi spremnost ambasadorke SAD u UN Samante Pauer da se sastane sa palestinskim ambasadorom u svetskom telu Rijadom Mansurom da diskutuju o tome.\nRajs i Keri su zatražili od Erekata i drugih članove delegacije da drži taj sastanak u strogoj tajnosti. Objasnili su da žele da izbegnu da izveštaji procure u medije zbog osetljivosti tranzicije ka Trampovoj administraciji.\nU dokumentu stoji da je Keri sugerisao tokom sastanka da će održati govor o principima za rešenje ključnih nesporazuma između Palestinaca i Izraela. On je upozorio da će to uraditi samo ako Palestinci podrže principe koje on predloži. To su navodno isti stavovi koje je Keri izneo u pregovorima dva naroda u februaru i martu 2014. godine.\nPregovori su doživeli krah u aprilu iste godine. Izrael je u to vreme pristao da prihvati te stavove uz primedbe, a Palestinci nisu odgovorili.\nU sada procurelom dokumentu se navodi da je Rajs upozorila palestinsku delegaciju na opasnost Trampove administracije za njih zbog pozicije o izraelsko palestinskom sukobu koja se razlikuje od stava svih američkih administracija od 1967. Ona je preporučila da delegacija ozbiljno shvati Trampove savetnike koji su najavili premeštanje ambasade SAD u Jerusalim i aneksiju delova Zapadne obale.\nRajs je pitala Erekata šta će Palestinci raditi ako se to dogodi, a on je odgovorio da će Palestinci momentalno ući u 16 agencija UN čiji članovi još nisu, povući priznanje Izraela od strane PLO, zamrznuti bezbednosnu saradnju i diplomatske i ekonomske veze s Izraelom i učiniti tu zemlju odgovornom za upravljanje svakodnevnim životom u Palestinskoj upravi, kao i da će pozvati sve arapske zemlje da proteraju ambasadore SAD.\nZamenik portparola Stejt departmenta Mark Toner je porekao sadržaj dokumenta, rekavši da Keri nije diskutovao američku poziciju o rezoluciji na sastanku s Erekatom i palestinskom delegacijom.\nKeri će danas u Stejt departmentu govoriti o Bliskom istoku i uopšteno svojim uslovima, najavio je Toner. On je ponovio da tvrdnje o tome kako su SAD orkestrirale glasanje o jevrejskim naseljima na okupiranoj teritoriji "jednostavno nisu istina".\nObjasnio je sinoć da su Egipćani i Palestinci pripremali rezoluciju, a SAD su radile s njima na formulaciji samo nakon što je bila jasna namera da se o njoj glasa.\n"Ideja da smo je unapred skuvali nije tačna", rekao je Toner, kako je preneo AP.\nNEMAČKA NA PREKRETNICI Koaliciona partnerka predstaviće zahteve zbog kojih bi Merkelova mogla da PADNE i pre 2021.


OVLAŠĆENI IZVOZNIK - Biljana Trifunović\nIzjavu o preferencijalnom poreklu robe na izvoznom računu čija ukupna vrednost ne prelazi iznos od 6.000 EUR , može dati svaki izvoznik. Međutim, kada je vrednost robe veća od propisanih 6.000 EUR, izjavu o preferencijalnom poreklu robe na samom računu može dati isključivo ovlašćeni izvoznik.\nIzjava o preferencijalnom poreklu robe /bez obzira da li se piše na samom računu ili kao poseban dokument/ potrebna je kada se roba sa poreklom izvozi iz Srbije u neku od zemalja sa kojom imamo potpisan ugovor o slobodnoj trgovini.\nKo može imati status ovlašćenog izvoznika?\nOvlašćeni izvoznik je privredni subjekt koji ima zaposlenog bar jednog radnika koji je položio ispit kod Uprave Carina, za sticanje licence, i dokaz da često vrši izvoz robe sa preferencijalnim poreklom u zemlje ili teritorije sa kojima Srbija ima potpisan sporazum o slobodnoj trgovini. Uprava Carina izdaje ODOBRENJE o statusu ovlašćenog izvoznika, koji izjavu o poreklu robe piše direktno na računu, otpremnici ili nekom drugom komercijalnom dokumentu, bez obzira na iskazanu vrednost robe.


Uspešno proteklo takmičenje u slalomu na rolerima, Vranjanci osvojili 37 medalja | Čaršija\nUspešno proteklo takmičenje u slalomu na rolerima, Vranjanci osvojili 37 medalja\nOtvoreno prvenstvo Srbije u slalomu na rolerima, koje je održano proteklog vikenda u centru Vranja, završeno je u nedelju dodelom nagrada za najbolje roleraše.\nOba dana učestvovalo je oko 135 takmičara, među kojima su bili i gosti iz Letonije, Nemačke, Poljske, Češke, Slovačke, Slovenije, Italije.\nMeđu jakom konkurencijom, članovi SK Besna kobila iz Vranja, osvojili su 37 medalja, i to sedam bronzanih, i po 15 srebrnih i zlatnih medalja.\nU kategoriji devojčica do šest godina, u subotu, prvog dana trke četvrto mesto osvojila je Nađa Stamenković članica SK Besna kobila Vranje, treće mesto pripalo je Mini Stojanović iz Sportskog udruženja Extreme iz Niša, druga je Danica Ilić iz SK Besna kobila, a prva je njena klubska drugarica Petra Stojiljković.\nU kategoriji dečaka do šest godina, oba dana trke, treće mesto osvojio je Lazar Antić iz SK Besna kobila, drugi je njegov klubski drug Đurađ Ljubić, a zlatom se okitio Lazar Spasić iz istog kluba.\nU kategoriji devojčica do osam godina, u subotu, peto mesto osvojila je Vera Ilić članica SK Besna kobila, četvrta je Lola Ignjatović iz niškog Sportskog udruženja Extreme, treće mesto pripalo je Dunji Đokić iz Niša, druga je Marta Branković iz niškog Extreme-a, a prva je Dunja Arsić članica SK Besna kobila Vranje.\nU kategoriji dečaka do osam godina, prvog dana trke, peto mesto zauzeo je Poljak Mateus Kapala, četvrti je Vuk Đorđević iz SK Besna kobila, treće mesto osvojio je Ogriz Terž iz Slovenije, drugi je Nikola Kostadinović iz Vranja, a prvo mesto osvojio je njegov rođeni brat Strahinja Kostadinović.\nU kategoriji devojčica do deset godina, prvog dana trke, peto mesto pripalo je Nikolini Stamenković iz SK Besna kobila, četvrto mesto osvojila je Ana Živković članica SK Osa iz Kragujevca, treća je Darija Antić iz Niša, drugo mesto pripalo je Maši Jović članici SK Besna kobila, a najbolja u ovoj kategoriji je njena klubska drugarica Petra Ljubisavljević.\nU kategoriji dečaka do deset godina, oba dana trke, prvo mesto osvojio je Patrik Kapala iz Poljske.\nU kategoriji devojčica do 12 godina, prvog dana trke, četvrto mesto pripalo je Anikiji Premović članici SK Osa iz Kragujevca, treća je Mitra Branković iz Niša, srebrnu medalju osvojila je Anastasija Stojanović iz SK Besna kobila, a zlatom se okitila njena klubska drugarica Stefana Stojanović.\nU kategoriji dečaka do 12 godina, peti je Aleksa Mladenović iz Vranja, četvrti je njegov drug Danijel Ljubisavljević, treći je Špegelj Tire, drugi je Hendler Ajn, obojica članovi SK Vuzenica, a prvi u ovoj kategoriji je Georg Šmalc iz Letonije.\nU kategoriji devojčica do 14 godina, oba dana srebrnom medaljom okitila se Kaja Sretić članica SK Besna kobila, a zlato je i u subotu i nedelju pripalo njenoj klubskoj drugarici Emiliji Arsić.\nU kategoriji devojčica do 16 godina, prvog dana trke, peto mesto osvojila je Jovana Jovanović članica SK Besna kobila, četvrta je Žana Ina iz Slovenije, treće mesto osvojila je Iga Bartovska iz Poljske, druga je Italijanka Katerina Sirigoi, i prva Karolina Aratajči iz Poljske.\nU kategoriji juniorki, oba dana takmičenja, drugo mesto osvojila je Milica Petković članica SK Besna kobila, a prva je njena klubska drugarica, najbolja srpska takmičarka Mia Dedinac.\nU kategoriji seniorki, oba dana takmičenja, četvrto mesto osvojila je Rut Štimfl iz Nemačke, članica Tempiš tima, treća je Anastasija Veselinović iz SK Besna kobila Vranje, druga je Anja Novak jedna od najboljih svetskih slalomašica iz Poljske, a najbolja u ovoj kategoriji je Julija Šlegel iz Nemačke.\nU kategoriji seniora treće mesto prvog dana trke osvojio je Neit Marsar iz Rolerskog kluba Kranj iz Slovenije, drugi je Francis Štimfl iz Nemačke, a šampion u ovoj kategoriji je njegov brat Patrik Štimfl.\nU nedelju, drugog dana trke, u kategoriji devojčica do šest godina četvrto mesto osvojila je najmlađa takmičarka petogodišnja Lena Stanković članica SK Besna kobila, treće mesto pripalo je njenoj klubskoj drugarici Nađi Stamenković, druga je Danica Ilić iz istog kluba, a šampionka u ovoj kategoriji, kao i prvog dana trke je Petra Stojiljković iz SK Besna kobila.\nU kategoriji devojčica do osam godina peto mesto osvojila je Magdalena Stojanović iz SK Besna kobila Vranje ekspozitura u Nišu, četvrta je Vera Ilić članica SK Besna kobila, treća je njena klubska drugarica Dunja Stojiljković, srebrom se okitila Dunja Đokić iz Niša, a zlatna je Dunja Arsić članica SK Besna kobila Vranje.\nU kategoriji dečaka do osam godina, drugog dana trke, peto mesto zauzeo je Vuk Đorđević iz SK Besna kobila, četvrto mesto osvojio je Ogriz Terž iz Slovenije, treći je Nikola Kostadinović član SK Besna kobila, drugo mesto osvojio je njegov rođeni brat i šampion u Srbiji u ovoj kategoriji Strahinja Kostadinović, a prvi je Mateus Kapala iz Poljske.\nU kategoriji devojčica do deset godina, četvrta je Nikolina Stamenković iz SK Besna kobila, treće mesto osvojila je Ana Živković članica SK Osa iz Kragujevca, druga je Petra Ljubisavljević iz Vranja, a najbolja u ovoj kategoriji je Vranjanka Maša Jović.\nU kategoriji devojčica do 12 godina treće mesto pripalo je Anikiji Premović članici SK Osa iz Kragujevca, druga je Stefana Stojanović SK Besna kobila, a zlatom se okitila njena klubska drugarica Anastasija Stojanović.\nU kategoriji dečaka do 12 godina, drugo mesto osvojio je Tadija Ljubisavljević član SK Besna kobila, a šampion u ovoj kategoriji je Georg Šmalc iz Letonije.\nU kategoriji devojčica do 16 godina peto mesto osvojila je Taira Gericio iz Italije, četvrta je Jovana Jovanović članica SK Besna kobila, treće mesto osvojila je Italijanka Katerina Sirigoi, druga je Karolina Aratajči iz Poljske, a šampionka u ovoj kategoriji je Iga Bartovska iz Poljske.\nU kategoriji seniora treće mesto osvojilo je Aleš Sever iz Italije, drugi je Francis Štimfl iz Nemačke, a šampion u ovoj kategoriji, kao i prvog dana takmičenja je njegov brat Patrik Štimfl.\nNagradu za najbrže postignuto vreme oba dana takmičenja osvojila je Mia Dedinac iz Vranja koja se našla na trećem mestu, druga je Anja Novak iz Poljske, a za najbržu takmičarku proglašena je Julija Šlegel iz Nemačke.\nTreći takmičar za najbolje postignuto vreme u oba dana trke je Georg Šmalc iz Letonije, drugi je Nemac Francis Štimfl, a najbrži je njegov brat Patrik Štimfl.\nČeški proizvođač roler opreme „Tempiš“ obezbedio je poklone za najbolje takmičare.


Bratunac: U petak 11.decembta 2015.godine izložba slika Huseina Nalića\nNaslovnica Podrinje Bratunac Bratunac: U petak 11.decembta 2015.godine izložba slika Huseina Nalića\nBratunac – Mr. Ramiz Salkić, potpredsjednik bh. entiteta RS razgovarao je u subotu 21. novembra 2015. godine u Bratuncu sa predstavnicima organizacije CRS Catholic Relief Service.\nKako je rečeno na ovom sastanku, u saradnji sa USAID-om organizacija CRS trenutno provodi projekat Pro-budućnost, u okviru kojeg će u Bratuncu biti posthumno organizirana izložba slika Huseina Nalića, jednog od najznačajnijih slikara Podrinja u prošlom stoljeću. Predstavnici CRS i akademski slikar Zekerijah Nalić, sin Huseina Nalića, informisali su potpredsjednika Salkića da će izložba biti otvorena 11. decembra 2015. U 18.00 sati jednom bratunačkom kafeu, a da će na njenom otvorenju prisustvovati brojni autoriteti iz cijele Bosne i Hercegovine. Projekat bi u konačnici trebao rezultirati otvaranjem umjetničkog kafea u Bratuncu, te pokretanjem međunarodne likovne kolonije koja bi nosila ime Husein Nalić.\nProjekat Pro-budućnost provodi se u vremenskom periodu od četiri godine u 30 općina širom Bosne i Hercegovine. Finansijska sredstva osigurao je USAID a implementaciju projekta provodi CRS. Cilj je da se prepozna šta građani žele uraditi kako bi ojačali međusobne veze te pojačali stepen međusobnog povjerenja. Kroz izložbu slika Huseina Nalića bit će skrenuta pažnja na vrijednosti koje su bile prisutne tokom cijelog slikarevog života – u radu s mladima, u odgoju mladih, u promociji ljepota srebreničkog i bratunačkog kraja, kao i cijele regije. Podršku realizaciji ovoga projekta pružit će i potpredsjednik Ramiz Salkić. On je iskazao uvjerenje da će ova organizacija nastaviti realizirati projekte ekonomskog osnaživanja povratnika na ovome području, naglasivši da je spreman u svakom trenutku pružiti podršku takvim projektima.\n-Dvadeset godina nakon potpisivanja mirovnog sporazuma u Dejtonu, kompletnu energiju moramo usmjeriti na ekonomsko osnaživanje građana. Povratnici su još uvijek u najtežoj situaciji i njima treba pružiti brzu i efikasnu podršku, kako se ne bi desilo da oni ponovo napuste svoje domove. Nažalost, zbog loših ekonomskih prilika iz Podrinja odlaze mladi, tako da sam uvjeren da moramo raditi mnogo kako bismo ovdje sačuvali ljude, a projekti poput onih koje provodi CRS doprinose tome, da ljudi ovdje radom osiguraju svoju egzistenciju, da se uvažavaju i ne osjećaju superiornim ili marginaliziranim, već kao vrijedni i ravnopravni članovi zajednice, kazao je potpredsjednik Salkić.\nTom prilikom iskazao je zahvalnost za podršku koju je ova organzacija pružila povratnicima u cijeloj Bosni i Hercegovini u obnovi porodičnih domaćinstava, te osiguravanju ekonomske dimenzije povratka, prije svega kroz zapošljavanja i osiguravanje sitnih porodičnih biznisa.


Šarčević: Zbrinućemo tehnološke viškove – NovostiDana.rs\nBEOGRAD – Još uvek nema preciznih podataka o broju tehnoloških viškova u prosveti, a prema grubim procenama u Srbiji ih je oko 6.000, a u Beogradu 3.000, izjavio je danas ministar prosvete i nauke Mladen Šarčević, istakavši da će pokušati sve te ljude da zbrine.\nŠarčević je u intervjuu dnevnom listu „Danas“ kazao da sindikati imaju loša iskustva sa pojedinim direktorima koji su, kako je rekao, prikrivali slobodna radna mesta i nisu hteli da preuzmu tehnološke viškove.\n„U toku ove nedelje doradićemo uputstvo koje ćemo proslediti direktorima škola, a sve pojedinačne probleme rešavaćemo ad hok“, rekao je on.\nUkazujući da je obećao javnost u radu, Šarčević je naveo da sindikati imaju pravo da znaju koliko je u školi viškova, koliko slobodnih radnih mesta, a tamo gde primete da se manipuliše dužni su to da prijave, a on će preduzeti mere iz svoje nadležnosti.\nOdgovarajući na pitanje o povlačenju stručnog upustva o formiranju odeljenja, jer sindikati tvrde da bi njegova primena izazvala haos po školama, te da bi postojeća odeljenja morala da se rasformiraju i formiraju nova i da bi se povećao broj viškova, on je kazao da je reč o dva dokumenta.\nJedan, kako je istakao, govori o tome kako da se formula primeni na prvi i peti razred, a drugo je poslato kasnije i odnosi se na odeljenja od drugog do četvrtog i od šestog do osmog razreda.\nSagledali smo efekte primene ovog drugog upustva i uočili da to ne značajno uticalo na uštede, ali bi s druge strane imali loše pedagoške efekte, dodao je on.\nKako je objasnio, zbog će se gledati da se to upustvo ne primenjuje, jer bi u suprotnom stvorilo novu armiju tehnoloških viškova.\n„Videćemo da li će se ono primenjivati iduće školske godine sukcesivno u drugom i šestom razredu ili ćemo možda smisliti nešto novo“, rekao je Šarčvić.\nNaveo je i da je preuzeo kasu Ministarstva prosvete sa izvesnim minusom, što, kaže, nije krivica prethodnog ministra, ali je istakao da racionalizacija nije urađena.\nFoto Tanjug/ D.Kujundžić\nРезервни механизам за „црну кутију” авиона


Kancelarija za mlade | Znanjem do Posla\nE2E Priča – Kancelarija za mlade pouzdan partner\nod strane Sandra Vlatkovic | nov 29, 2021 | Edukativni centar Kruševac, Kancelarija za mlade, Karijerno savetovanje, Trstenik\nKruševac: Sticanje praktičnih znanja, u okviru prva dva poziva za obuke na radnom sproveden je u firmama iz Kruševca i okoline, a trećim pozivom, u okviru koga su obuke još u toku, obuhvaćeni su i privrednici sa područja Opštine Trstenik.\nKroz obuku na radnom mestu najpre su prošle dve praktikantkinje koje su se obučavale za zanimanje konobar – šanker u trsteničkom kafiću “Caffe Caffe“. Trenutno je aktuelan poziv za mlade koji žele da pohađaju obuku za izrađivače kablovskih sklopova u fabrici „Amphenol“.\n„Kancelarija za mlade u Trsteniku je od prvog dana kada smo im se obratili i uspostavili saradnju sa Opštinom Trstenik, prepoznala mogućnosti programa „Znanjem do posla“ i benefita koje on pruža mladima i kompanijama u Kruševcu“, rekao je Ilija Jovanović, programski direktor Edukativnog centra, organizacije koja u Rasinskom okrugu sprovodi program „Znanjem do posla“.\nKancelarija za mlade je, prema njegovim rečima, pomagala u uspostavljanju kontakata sa kompanijama koje su zainteresovane za učestvovanje u programu, objavljivala pozive za učestvovanje u obukama na radnom mestu, kao i u radionicama individualnog i grupnog karijernog vođenja i savetovanja.\n„Pomažu nam u pronalaženju kandidata za aktuelni poziv za obuku na radnom mestu u kompaniji ’Amphenol’ , stavili su nam sve svoje resurse i kapacitete na raspolaganje. Takođe, zajedno sa njima smo radili u školama u Trsteniku, sprovodili smo i program individualnog i grupnog karijernog vođenja i savetovanja u samoj Kancelariji za mlade, za njihove korisnike“, naveo je Jovanović.\nKarijerna savetnica u Edukativnom centru Tijana Stefanović očekuje da će povezivanje sa Kancelarijom za mlade unaprediti inače dosadašnju uspešnu saradnju sa trsteničkim školama.\n„Imajući u vidu da Kancelarija za mlade Trstenik ima aktivnu ulogu u procesu pronalaženja kandidata za programe obuka mladih na radnom mestu na teritoriji te opštine, cilj nam je da delujemo proaktivno i da za naše programe zainteresujemo mlade, koji su uključeni ili će biti uključeni u aktivnosti Kancelarije“, rekla je Stefanović.\nIstakla je da upravo zahvaljujući Kancelariji deo aktivnosti karijernog vođenja i savetovanja sproveden u privatnoj srednjoj školi “Ušće”, za 22 učenika, kao i u Gimnaziji “Vuk Karadžić” za 21 učenika. U pitanju je bilo individualno karijerno vođenje i savetovanje.\nKancelarija za mlade bi uskoro, uz pomoć Edukativnog centra, trebalo da sprovede realne susrete za mlade obuhvaćene programom, ali i za one koji budu zainteresovani, sve u skladu sa epidemiološkim merama, najavila je ona i kao pozitivan primer navela da se sada javljaju učenici trsteničke Gimnazije, koji su ranije koristili neku od usluga karijernog vođenja i savetovanja, uglavnom informativnih sesija ili radionica.\n„To potvrđuje da je veoma bitno da mladi budu informisani o tome šta mogu dobiti u okviru E2E projekta, ali i da im te usluge budu pristupačne, odnosno da se različite aktivnosti karijernog vođenja i savetovanja sprovode u školama, mada pandemija korona virusa, kao i prethodne godine, znatno otežava rad na terenu“, zaključila je karijerna savetnica u Edukativnom centru Tijana Stefanović


Đokić: Kina zainteresovana za projekte u Srpskoj | Republika Srpska\nNaslovna Republika Srpska Đokić: Kina zainteresovana za projekte u Srpskoj\nMinistar industrije, energetike i rudarstva Republike Srpske Petar Đokić istakao je da su Kineska industrijsko-komercijalna banka /ICBC/ i Korporacija za izvoz i osiguranje kredita Kine /SINOSURE/ izrazile spremnost za saradnju i učešće u projektima u Republici Srpskoj.\nĐokić je razgovarao danas u Pekingu sa zamjenikom generalnog direktora korporacije SINOSURE Vangom Hui i direktorom za finansiranje energetskih projekata u ICBC Čengom Tien o mogućnostima finansiranja projekta hidroelektrane /HE/ „Buk Bijela“, jednog od najboljih energetskih projekata u Srpskoj, saopšteno je iz Ministarstva industrije, energetike i rudarstva Republike Srpske.\n„Želimo da ubrzamo sve aktivnosti na realizaciji projekta „Buk Bijela“ i da što prije krenemo sa gradnjom“, rekao je Đokić, napominjući da je veoma značajno što je i Kineska nacionalna aero-tehnološka korporacija, sa kojom Vlada Republike Srpske ima zaključen Memorandum o saradnji, spremna da uđe u ovaj veliki projekat i uloži maksimalne napore da se on što prije realizuje.\nOn je upoznao predstavnike kineskih finansijskih kompanija o tehničkim karakteristikama projekta HE „Buk Bijela“, za koji je koncesija za izgradnju dodijeljena matičnom preduzeću MH „Elektroprivreda Republike Srpske“ i ZP „Hidroelektrane na Drini“ kao konzorcijumu.\nSastanku su prisustvovovali direktor preduzeća „Hidroelektrane na Drini“ AD Višegrad Nedeljko Perišić i delegacija Kineske nacionalne aero-tehnološke korporacije koju je predvodio predsjednik Upravnog odbora Suo Šu /Suo Shuhe/.\nMinistar industrije, energetike i rudarstva Republike Srpske Petar Đokić predvodi delegaciju Srpske u posjeti Kini tokom koje će biti nastavljeni razgovori sa predstavnicima Kineske nacionalne aero-tehnološke korporacije za međunarodni inženjering o realizaciji projekta izgradnje hidroelektrane /HE/ „Buk Bijela“.\nTokom posjete Pekingu, koja će trajati do subote, 3. marta, biće riječi i o mogućnosti realizacije drugih projekata za koje postoji zajednički interes, saopšteno je iz resornog ministarstva.\nU delegaciji iz Srpske su i predstavnici privrednih društava „Hidroelektrane na Drini“ iz Višegrada, „Orao“ iz Bijeljine i „Kosmos“ iz Banjaluke.\nVlada Republike Srpske i Kineska nacionalna aero-tehnološka korporacija za međunarodni inženjering potpisali su u julu prošle godine memorandum o saradnji na projektu izgradnje HE „Buk Bijela“.


Balkan - datum: 2017-12-03 MIODRAG LINTA OGORČEN EU ćuti na sramne postupke\nPredsjednik Saveza Srba iz regiona Miodrag Linta ocijenio je neprihvatljivom činjenicu da Evropska unija nije javno osudila odluku većine hrvatskih poslanika da u parlamentu održe minut ćutanja za pravosnažno osuđenog ratnog zločinca Slobodana Praljka.\n-Takođe, neprihvatljivo je da Evropska unija nije osudila sramnu izjavu hrvatske predsjednice Kolinde Grabar Kitarović da je samoubistvo Slobodana Praljka duboko u srce pogodilo hrvatski narod- navodi se u pisanoj izjavi Linte.\nOn je istakao da su svojim anticivilizacijskim činom javne podrške Slobodanu Praljku, Hrvatski sabor, Kolinda Grabar Kitarović i ostali hrvatski zvaničnici duboko uvrijedili srpske i bošnjačke žrtve koje su stradale zbog zločinačke politike stvaranja etnički čiste Velike Hrvatske.\n-Ovo je još jedan dokaz da Evropska unija vodi politiku dvostrukih standarda prema Zapadnom Balkanu. Da je kojim slučajem bilo obrnuto i da su Skupština Srbije i predsjednik Aleksandar Vučić odali počast nekom srpskom generalu koji je izvršio samoubistvo nakon pravosnažne osuđujuće presude, razni funkcioneri Evropske unije bi odmah osudili taj čin i govorili kako se Srbija tobože nije suočila sa zločinima iz prošlosti- dodao je Linta.(RTS)


Treći dan konferencije: Crnoj Gori neophodna hitna izmjena Zakona o vazdušnom saobraćaju - Avio Portal\nTreći dan konferencije: Crnoj Gori neophodna hitna izmjena Zakona o vazdušnom saobraćaju\nMay 14, 2022 Redakcija\t0 Comments\nDanašnji dan konferencije obilježile su teme koje se tiču Zakona o vazdušnom saobraćaju. Iako su predavanja držali strani i domaći eksperti vezano za najnovija dešavanja na regulative u vazduhoplovstvu, zaključak se svodio na neusklađenosti Zakona o vazdušnom saobraćaju Crne Gore sa EU regulativom.\nKao učesnik u izradi više dokumenata iz oblasti vazduhoplovne tehnike, koje je usvojila Evropska komisija i međunarodne vazduhoplovne institucije, Nikola Cojić je iznio probleme ovog osoblja (ATSEP) koje se u Zakonu u Crnoj Gori još uvijek navodi u grupi pomoćno vazduhoplovno osoblje iako neposredno utiče na vazdušni saobraćaj.\nTakođe, Cojić je istakao saradnju sa domaćim institucijama u posljednjoj godini dana, a koja je ujedno rezultirala na ovoj konferenciji na kojoj su po prvi aktivno učešće uzeli predstavnici skoro pa svih vazduhoplovnih institucija iz Crne Gore.\nCostas Christiforou direktor IFATSEA za Evropu\nCostas Christiforou, direktor IFATSEA za Evropu, posebno je naglasio važnost izmjene zakona u pogledu usklađivanja sa EU regulativom kada je u pitanju obuka i licenciranje ATSEP osoblja. Takođe, istakao je da Crna Gora ima ATSEP osoblje koje posjeduje visok nivo ekspertize, a posjedovanje ovih znanja je ujedno jedna od odlika suvereniteta država, te je jako bitno zakonski zaštiti i očuvati ove ljude. Naročito, ovo treba posebno da bude prepoznato u Crnoj Gori kao zemlji kandidatu za ulazak u EU.\n← Osnovana prva grupa za energetiku i klimatizaciju\neVazduhoplovstvo: Evropska agencija za sajber security ENISA →


Ambasador Francuske otvorio izložbu u Čačku „Naša istorija, naša sećanja“ – Regionalne Vesti | Srbija\nNa sastanku koje je gradsko rukovodstvo održalo sa predstavnicima Francuske ambasade definisani su putevi buduće saradnje. Tema razgovora bile su potencijali i mogućnosti saradnje u domenu sporta, kulture, ekonomije i privrede. Kulturna saradnja je posebno interesantna jer ona datira još iz Prvog svetskog rata, što je i povod današnje posete ambasadora Republike Francuske Nj.E. Frederika Mondolonija.\n„Sa gospodinom gradonačelnikom razgovarali smo o spremnosti Francuske i Srbije da razvijamo veze i da ih unapredimo u svim domenima, kulturnom, političkom i ekonomskom. Ove godine očekujemo posetu predsednika Francuske vašoj zemlji pa se nadam da će ovo prijateljstvo dveju zemalja da se proširi na svim poljima“, rekao je ambasador Republike Francuske Nj.E. Frederik Mondoloni.\nMogućnosti bilateralne saradnje između Čačka i teritorijalnih jedinica u Francuskoj u oblasti kulture, obrazovanja, nauke, privrede, ali i potvrda da Francuska ima nameru da potencijalne investitore dovede u našu zemlju, i to ne samo u prestonicu, neke su od tema koje su, kako je gradonačelnik Čačka rekao, veoma važne za očuvanje bogate tradicijie srspko-francuskog prijateljstva.\n„Povod jeste izložba u našem muzeju, ali naravno, tokom razgovora sa njegvom ekselencijom otvorili smo i druge teme, pre svega vezane za kulturu, za bogatu tradiciju srpsko-francuskog prijateljstva i njen nastavak. Nadam se da će tokom posete predsednika Francuske Srbiji dobar i veliki broj ekonomista takođe da dođe sa njim, pre svega mislim na investitore i da ćemo mi da vidimo svoje mesto u tome“, izjavio je gradonačelnik Todorović.\nTodorović je dodao da Srbija i Francuska imaju dugu tradiciju dobrih prijateljskih odnosa i da veruje da će se i u ekonomskoj saradnji iskoristiti svi potencijali. Ističe da su ovakve inicijative od izuzetnog značaja za unapređenje privrednih odnosa, te da će najavljeni dolazak predsednika Republike Francuske Emanuela Makrona značiti i dovođenje potencijalnih investitora u grad na Moravi. U nastavku posete ambasador je otvorio izložbu „Naša istorija, naša sećanja“ u Narodnom muzeju u Čačku. Osmišljena je kao svedočanstvo građana Srbije o zajedničkim borbama francuske i srpske vojske u oslobađanju srpskih gradova. Oslikava period ratnih sukoba, od opštih istorijskih činjenica do konkretnih događaja, kroz priče o stradanju na frontu i iza njega, o ulozi žene u Velikom ratu, o prijateljstvu dveju zemalja.\n„Da bismo ostavili trag i obeležili ovo sećanje i ovo prijateljstvo, Francuska je tokom čitave protekle godine i uopšte tokom ovog perioda obeležavanja stogodišnjice, organizovala niz manifestacija i vodila razne projekte koji ističu upravo saradnju u ovom domenu. Jedan od projekata je i ova izložba ali bilo je i niz drugih, a mogu samo da istaknem obnavljanje spomenika zahvalnosti Francuskoj na Kalemegdanu“ istakao je prilikom otvaranje izložbe Mondolini.\nOsećanja koja bude besede o oslobađanju Srbije od strane Istočne armije, sa francuskim i srpskim trupama u prvim redovima, ostaju u srcu zajedničkog sećanja, koje čuvaju mnogi srpski gradovi. I nakon sto godina, mnogo je srpskih porodica koje neguju uspomenu na one koji su se borili za slobodu, na frontu ili u pozadini. Brojne su priče koje svedoče o posebnoj solidarnosti francuskih i srpskih civila i vojnika u to ratno doba.\n„Srbi sa zahvalnošću pominju francusko učešće u oslobađanju svoje otadžbine. Sloboda je stigla u srpske gradove pod francuskim šlemovima nakon pobede na Dobrom polju. Savezničkoj vojsci su se predavale cele divizije, u neredu odustajale čitave armije i proboj se pretvorio u uspeh kome nema ravnog u istoriji Velikog rata. Komandanti vojvoda Stepa Stepanović i vojvoda Petar Bojović odlikovani su ordenom Legije časti za doprinos uspešnom završetku rata“, govorila je o sećanju na velikane koji su ostavili neizbrisiv trag u našoj istoriji Delfina Rajić, direktorka Narodnog muzeja u Čačku.\nOva izložba vraća nas u te istorijske dane i donosi svedočanstva građana Srbije koji su se odazvali pozivu Francukog instituta u Srbiji i pristali da podele priče i uspomene čuvane u njihovim porodicama kroz generacije. Mnoga od njih uvrštena su u ovu izložbu. Putujući izložbu „Naša istorija, naše sećanje“ realizovao je Francuski institut u Srbiji u sadardnji sa Narodnim muzejom iz Čačka.


ZAKON O BEZBEDNOSTI SAOBRAĆAJA NA PUTEVIMA: Od 4. septembra 2017. godine počinje sankcionisanje vozača koji prekorače srednju brzinu kretanja između dve naplatne rampe. Vozači će prilikom plaćanja putarine dobiti na priznanici i informaciju o srednjoj brzini vožnje pa mogu odmah da znaju da li su prekršili zakon. Biće sankcionisani i vozači koji elektronski plaćaju putarinu - njima će sistem očitavati srednju brzinu čim ih kamera snimi na naplatnoj rampi. Vozače će patrola saobraćajne policije odmah zaustavljati na naplatnoj rampi ili će im prijava stići na kućnu adresu\nU ponedeljak, 4. septembra 2017. godine, počinje pribavljanje podataka o srednjoj brzini kretanja vozila na autoputevima na osnovu vremena prolaska kroz naplatne rampe, izjavio je direktor policije, Vladimir Rebić.\nOn je ukazao da će se na licu mesta zaustavljati oni čije prebivalište nije u Srbiji, odnosno strancima će se saopštavati prekršaj - izricanjem novčane kazne ili vođenjem kod sudije za prekršaj.\n"U prvom trenutku ćemo procesuirati one vozače koji su učinili najveća prekoračenja", ukazao je Rebić i dodao da se godišnje u Srbiji otkrije oko milion saobraćajnih prekršaja, kojih ima mnogo više.\nIako je ranije bilo najavljeno da će kažnjavanje vozača koji prekorače srednju brzinu na auto-putu početi od 1. septembra, odlaganje početka je bilo neophodno zbog usklađivanja procedura.\nVozači će prilikom plaćanja putarine dobiti na priznanici i informaciju o srednjoj brzini vožnje pa mogu odmah da znaju da li su prekršili Zakon o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon i 9/2016 - odluka US). Biće sankcionisani i vozači koji elektronski plaćaju putarinu - njima će sistem očitavati srednju brzinu čim ih kamera snimi na naplatnoj rampi.\nUkoliko se vozi po propisima, tačno se zna koliko je vremena maksimalnom dozvoljenom brzinom potrebno da se stigne od tačke A do tačke B, na najfrekventnijim deonicama, a evo i koliko:\nIzvor: Vebsajt N1, Jelena Zorić, 01.09.2017.


"Igrači orni za rad, stižu još dva pojačanja"\nTrener fudbalera Napretka iz Kruševca Nenada Lalatović izjavio je da poslednje pripreme za prolećni deo sezone idu po planu i najavio da bi do kraja prelaznog roka pod Bagdalu trebalo da stignu još dva pojačanja.\nFudbaleri Napretka iz Kruševca vratili su se u "Lazarev grad" nakon dvonedeljnih priprema za prolećni deo sezone koje su bile sprovođene u Antaliji.\nNakon kraćeg predaha Lalatović je u utorak nastavio da priprema ekipu za iskušenja koja će početi za desetak dana.\n"Danas smo odradili prvi trening. Igrači su dobro raspoloženi i odmorni. Trening je protekao u dobroj atmosferi. Vidi se njihova ornost za rad, i maksimalno ispunjavaju svoje obaveze. Do početka prvenstva imacemo po jedan trening dnevno" rekao je Lalatović.\nKruševljani su u ponedeljak dobili još jedno pojačanje ali neće biti poslednji u tekućem prelaznom roku.\n"U ekipi nema povređenih, a konkurencija je sada vrlo dobra, što meni otežava posao da sastavim ekipu od prvih jedanaest. Očekujemo još dva igrača,a konkurencija je ono što me jako raduje" konstatovao je Lalatović.\nNapredak će do početka prolećnog dela sezone i duela sa Jagodinom odigrati još jedan kontrolni susret u Kruševcu. Foto/Autor: Sportske.net, fknapredak.rs


Rama čestitao Kurtiju i Mustafi na postizanju koalicionog sporazuma - Politika - Dnevni list Danas\nPočetna » Politika » Rama čestitao Kurtiju i Mustafi na postizanju koalicionog sporazuma\nRama čestitao Kurtiju i Mustafi na postizanju koalicionog sporazuma\nPremijer Albanije Edi Rama čestitao je danas pokretu Samoopredeljenje i Demokratskom savezu Kosova na potpisivanju koalicionog sporazuma o novoj kosovskoj vladi.\n0Piše: Beta 02. februara 2020. 18.44\nEdi Rama Foto: EPA-EFE/ FILIP SINGER\n„Samoopredeljenje i Demokratski savez Kosova postigli su uspeh u formiranju nove vlade! Želeo bih da imamo što korisniju saradnju s Albanacima preko granice i radujem se razgovoru o pitanju slobode kretanja gradjana i preduzeća na našoj granici“, napisao je Rama na Tviteru.\nLideri Samoopredeljenja i Demokratskog saveza Kosova, Aljbin Kurti i Isa Mustafa, objavili su u nedelju da su potpisali sporazum o koalicionoj vladi. Nova vlada će imati 15 ministarstava, po šest ministara biće iz te dve stranke, dok će tri ministra biti predstavnici manjinskih zajednica.\nAljbin Kurti, Edi Rama, Isa Mustafa, Vlada KosovaBeograd/Tirana\nKurti i Mustafa razgovaraju o ukidanju takse na proizvode iz Srbije i BiH\nKurti preuzeo premijersku dužnost i održao prvu sednicu


Bar: S jednim zaposlenim asfaltirali za 470.000! – Plus Radio\nHome / Društvo / Bar: S jednim zaposlenim asfaltirali za 470.000!\nBar: S jednim zaposlenim asfaltirali za 470.000!\nBy Plus Radio on 06/10/2016 Vrijeme: 10:06\nPomoćnik sekretara za ekonomiju i finansije opštine Bar Savo Vujošević saopštio je da je otkrio brojne nelegalne i sumnjive radnje čelnika barske lokalne samouprave na štetu budžeta!\nOn je kao najdrastičniji primjer, kako je naveo neodgovornog I nezakonitog rada opštinskih organa, naveo posao u vezi asfaltiranja puteva po mjesnim zajednicama u Baru u vrijednosti 470.000 eura. Ovaj posao je, kako kaže Vujošević, na javnompozivu nelegalno pripao firmi Civil Enginer iz Podgorice, prenio je Dan.\nPodgorički dnevnik navodi da je Vujošević, koji je u sekretarijatu angažovan po leks specijalisu, podnio Specijalnom državnom tužiocu krivičnuprijavu protiv predsjednika Opštine Bar Zorana Srzentića i nadležnih u toj opštini jer firma Civil Engineer nije ispunila tražene uslove iz ponude.\nVujošević je rekao da je javni poziv za saniranje i asfaltiranje puteva po barskim MZ objavljen 1.marta i da je prvobitnim rešenjem, kao najpovoljnijaponuda bila ocijenjena Puteva iz Bara na koju je žalbu uložila firma Civil Engineer iz Podgorice. Komisija za kontrolu postupaka javnih nabavki je uvažila ovu žalbu i poništila postupak dabi u ponovljenom postupku za najbolju ponduu bila izabrana upravo ona podgoričke firme koja je bila skuplja za 30,000 eura od ponude puteva iz Bara.\nVujošević je istakao da firma Civil Engineer nije mogla ni da učestvuje u konkursu jer nije ispunjavala uslove predviđene tenderskom dokumentacijom, kao što su broj zaposlenih, njihova stručna sprema i posjedovanje odgovarajuće tehičke mehanizacije za obavljanje ove vrste poslova.\n„Civil Engineer nije mogao da bude izabran kao najpovoljniji ponuđač s obzirom da je u ponudi naveo samo ime jednog zaposlenog i njegovu stručnuspemu i to izvršnog direktora firme Aleksandra lakovića, dokpodaci ostalih radnika koji izvode radove nisu postavljeni. Takođe, isti ponuđač nije mogao biti izabran jer za predmetne radove nije imao potrebnu tehničku opremu kao što su finišer za asfaltiranje i valjkovi za nabijanje asfaltaa ni lista radova u ponudi ne preporučuje navedenu firmu za izvođenje radova, jer nigdje nije navela da je radila poslove asfaltiranja ulica i puteva„, rekao je Vujošević.\nOn je naveo da je Civil Engineer u ponudi izjavio da neće angažovati nikakve podizvođače ali je ipak sklopio ugovor o iznajmljivanju radnika i mehanizacije od firme „Đokić grupa“ čime je prekršio ugovornu obavezu.\n„Komunalna policija mi je 29. avgusta dostavila dopis u kojem se navodi da je 27. jula zaključen ugovor o preuzimanju radne snage između „Đokić grupe“, kao davaoca usluge, i firme Civil Engineer, kao naručioca. Istog dana zaključen je i ugovor o rentiranju mehanizacije između istih firmi. Inspekciji rada sam poslao prijavu daprovjereda li su uredno prijavili radnike koji su pretežno iz Albanije, kako ne bi bila nanijeta šteta državi i opštini. Međutim, kada je inspekcija izašla na teren nekoliko dana nije bilo radnika na ulicama da bi kasnije nastavili posao„, rekao je Vujošević, prenosi Dan.\nVujošević je otkrio i da u Opštini određeni broj zaposlenih na neodređeno vrijeme godinama ne dolazi na posao, da opštinski službenici svakodnevno zloupotrebljavaju službena vozila.\n← Previous Story Snijega neće biti u narednom periodu\nNext Story → Cetinjanin stradao dok je probao trkački automobil


Apel medijima da izveštavaju u najboljem interesu deteta - Istočne VESTI\nApel medijima da izveštavaju u najboljem interesu deteta\nadminJan 10, 2020Društvo0\nCentar za prava deteta najoštrije osuđuje medijsko izveštavanje koje na najgrublji način krši prava deteta i apeluje na novinare i urednike da prilikom izveštavanja o situaciji ili aktuelnom zbivanju uvek imaju u vidu najbolji interes deteta.\nPočevši od izveštavanja o nedavnoj otmici devojčice, novinari su kontinuirano neetički i nemoralno izveštavali na neprihvatljiv način, koji je u suprotnosti sa međunarodnim standardima, domaćim zakonima i Kodeksom novinara Srbije.\nSenzacionalističko izveštavanje u ovom slučaju nije u najboljem interesu deteta i grubo narušava pravo na privatnost, dostojanstvo i integritet devojčice o kojoj se izveštava. Prilikom izveštavanja, novinari bi morali da sagledaju i težinu mogućih posledica na žrtvu i ne bi smeli da iznose podatke, pa čak i kada ih dobijaju od nadležnih državnih organa.\nZato pozivamo medije da poštuju prava deteta, jer sve što se o deci objavi u medijima i na društvenim mrežama postaje deo njihovog identiteta i može da nanese ozbiljnu štetu njihovom moralnom i emotivnom razvoju.\nPodsećamo da je princip najboljeg interesa deteta jedan od četiri principa Konvencije o pravima deteta Ujedinjenih nacija, koju je Republika Srbija ratifikovala, a koji moraju da poštuju i mediji prilikom izveštavanja o deci.\nPrethodni članakUKLONJENA DIVLJA DEPONIJA KOD VELIKOG IZVORA - 4 nova auto smećara za JKSP "Zaječar" Sledeći članakStanje na putevima


Cooler Master Golden Partner\nCooler Master je nastao sa idejom da tržištu ponudi najbolja konstruktorska rešenja za regulisanje toplote, a koja će, s druge strane, cenovno biti prihvatljiva velikom broju kupaca. Današnja CM proizvodnja obuhvata širok dijapazon proizvoda od ventilatora, kulera, kućišta i druge opreme za računare, do opreme za hlađenje velikih industrijskih postrojenja, telekomunikacione opreme i dr. Pod okriljem Cooler Mastera, razvila su se još dva nova brenda - CM Storm i Choiix.\nNVIDIA System Builder\nDesk je jedini System Builder u Srbiji što predstavlja potvrdu visokog kvaliteta računara proizvedenih u Desku. Ujedno predstavlja dokaz stručnosti i kompetentnosti zaposlenih da odgovore strogim zahtevima koje ova kompanija postavlja.\nNVIDIA je najveći proizvođač GPU-ova (graphic processor unit) i lider po pitanju razvoja implementiranja novih tehnologija.\nVeć više od godinu dana, DESK je CISCO Registered Partner što je jedan od preduslova za dobijanje ovog prestižnog statusa.\nZahvaljujući kontinuiranom usavršavanju svojih zaposlenih kroz prisustvo stručnim treninzima, predavanjima i položenim stručnim ispitima, Desk se svrstao među malobrojne kompanije u zemlji, koje poseduju kvalifikacije, znanje i sposobnost da prodaju, instaliraju i pružaju podršku za Cisco rešenja u Adriatic području.\nDESK poseduje i sve potrebne resurse da SMB (Small Medium Business) tržištu ponudi i implementira odgovarajuće Cisco proizvode!\nPočetkom aprila 2009.godine, srpskom tržištu je, po prvi put, predstavljen Vivanco brend, kao novi distributivni program preduzeća Desk d.o.o.\nŠiroku paletu proizvoda, koju nudi Vivanco Group AG, čine brojni dodaci za računare i računarsku opremu, kao što su: web kamere, torbe za notebookove, kablovi svih vrsta, oprema za čišćenje uređaja, zvučnici, slušalice itd.\nPolitika ovog preduzeća, bazirana na kvalitetu proizvoda, efikasnom servisu, pouzdanosti i brizi o partnerima, u potpunosti se poklapa sa Desk-ovim načinom poslovanja, što je bio jedan od ključnih razloga uspostavljanja saradnje.\nRoccat Authorized Distributor\nVisokokvalitetne periferije specijalno dizajnirane za igračku populaciju.\nSpeed Link Authorized Distributor\nSpeed Link je jedan od vodećih brendova u Evropi, kada je u pitanju računarska i "gejmerska" oprema. Proizvodi predstavljaju kombinaciju novih tehnologija, vrhunskog dizajna i izvanredne funkcionalnosti.\nMedia-Tech Authorized distributor\nMedia-Tech proizvodi su dobro poznati po odličnom odnosu cene i kvaliteta, što je jedna od odlika koju kupci najviše i cene!\nHP Preferred Partner su preduzeća koja svojim kupcima obezbeđuju najnaprednija tehnološka rešenja bazirana na HP opremi kako za kućne tako i za poslovne korisnike.\nPonuda kompanije HP obuhvata IT infrastrukture, desktop i prenosne računare i uredjaje za pristup, globalne usluge, kao i obradu fotografija i štampanje.\nPružanje takvih rešenja zahteva visok stepen znanja i stalno usavršavanje zaposlenih (sertifikovano od strane HP-a), kao i pouzdanost i posvećenost lokalnom tržištu na najvišem nivou.\nGold parnertsvo ukazuje na DESKov najviši status u saradnji sa HP-om\nMicrosoft Certified Reseller program predstavlja osnovu Micorosoft partnerskog programa na tržištu Srbije i Crne Gore. Ovaj program namenjen je firmama koje prodaju Microsoft proizvode i usluge i koje mogu pružiti odgovarajuću tehničku i marketinšku podršku njihovim korisnicima. Tako će korisnici i potencijalni kupci Microsoft proizvoda u nosiocima ovog statusa prepoznati garanciju za visok nivo pruženih usluga i odgovarajući stepen znanja i veština zaposlenih koji ih pružaju. Fokus programa je na saradnji i promociji partnera koji su programu i ovaj status je obavezan za sve kategorije partnera na lokalnom nivou.\nOEM System Builder firme garantuju da su računari kupljeni kod njih sastavljeni od veoma kvalitetnih komponenata i da su podvrgnuti strogim testovima provere kvaliteta. Na računare se instalira OEM softver, pa svaki kupac sa tim računarom dobija i legalan operativni sistem. Osim toga, kupovinom ovakvog računara stičete pravo na tehničku podršku firme System Builder i, posredno, Microsoft Centra Srbija i Crna Gora.\nMicrosoft Small Business Specialist predstavlja potvrdu dostignutog najvišeg nivoa specijalizacije u projektovanju, implementaciji, podršci i servisu u segmentu malih i srednjih preduzeća, koju Microsoft dodeljuje svojim partnerima.\nOvaj status garantuje korisnicima stručnost i kompetentnost što im obezbeđuje pravi odabir tehnologije i rešenja, stalnu podršku i pravovremeni servis. To znači sigurnost, uštedu i više vremena kako bi se posvetili povećanju profita.\nMicrosoft Gold Certified Status predstavlja najviši nivo partnerstva sa Microsoftom. Gold partneri su kompanije specijalizovane za pružanje kompletnih rešenja. One imaju pristup svim potrebnim resursima i podršci, kao i mogućnost izgradnje najneposrednijeg poslovnog odnosa sa Microsoftom kroz aktivnosti kao što su učešće u zajedničkim razvojnim projektima.\nIntel® Enabled Server Acceleration Alliance (Intel® ESAA)\nDesk iz Beograda, je prva domaća IT kompanija koja je postala član Intel ESAA. Članstvo u ovom udruženju znači potvrdu dostignutog tehnološkog nivoa u projektovanju i proizvodnji Intel baziranih servera.\nVišegodišnje partnersvo sa Intelom krunisano je 01.11.2005. godine, dobijanjem prestižnog statusa Intel Premier Provider. Ovaj status Intel dodeljuje samo partnerima koji su se na tržištu već dokazali kao kompanije koje su korisnicima u stanju da pruže najviši nivo kvaliteta i podrške i, ujedno, u svom timu poseduju iskusne i vrhunski obučene profesionalce. DESK je trenutno jedina kompanija na ovim prostorima koja može da se pohvali ovim statusom. Predanost stalnom usavršavanju, kroz redovne treninge i sertifikaciju ljudi i proizvoda, garantuju vam saradnju sa pouzdanim, iskusnim i posvećenim partnerom, a Intel Premier Partner logo vam garantuje da je takvog partnera Intel već prepoznao u nama.\nAsus Certfied Dealer\nLexmark Advanced Business Partner\nEpson Reseller Qualified Dealer


Tag / Malezija erlajns / Vesti online\nPilot kog su Rusi optužili da je oborio MH17 nađen mrtav\nHolandija neće objavljivati spisak osumnjičenih u avionskoj nesreći MH-17\nHolandija neće objavljivati spisak osoba osumnjičenih za učešće u rušenju aviona "Boing" malezijske avio-kompanije u Ukrajini u julu 2014. godine, izjavio je portparol holandskog tužilaštva...\nPretio da će razneti avion!\nZbog pretnje jednog putnika bombom, erbas Malezija erlajnza koje je oko 23 sata u sredu poleteo sa melburnskog aerodroma za Kuala Lumpur, bio je prinuđen da se vrati nazad. Policiji je, međutim,...\nIstraga potvrdila: Deo krila pripadao malezijskom avionu\n"Holandija tražila da ćutimo o ruskim raketama"\nAvion "Malezija erlajnza" MH370 koji je nestao pre dve godine, upao je u vodu pri ogromnoj brzini, pokazuju najnoviji izveštaji.\nPorodice žrtava malezijskog aviona tužile Putina?\nPorodice žrtava oborenog malezijskog aviona MH17 navodno su podneli tužbu protiv ruskog predsednika Vladimira Putina i Ruske federacije.\nEkspert za avijaciju Džef Vajs koji često gostuje na CNN izneo pretpostavku da je nestali malezijski avion otet po naredbi predsednika Rusije Vladimira Putina.\nRusi: Imamo nove dokaze o obaranju MH17\nZvaničnici ruskog vazduhoplovstva saopštili su da su otkrili nove dokaze o obaranju malezijskog aviona na letu MH17 iznad istočne Ukrajine 2014. godine i traže od holandskih istražitelja da ih...


Statistika za novinare – Centar za istraživanja\nSa open data erom i sve dostupnijim informacijama, razumevanje i učinkovito korišćenje statistike postaje važnije nego ikada za novinare. Uprkos praktičnosti skrivanja iza fraze “Ne modu da se bavim statistikom, ja sam pisac” došlo je vreme da novinari odbace ideju da su njhovi najveći neprijatelji brojevi i da dokažu da mediji mogu uspešno da koriste statistiku u svom izveštavanju.\nZamislite ako ste Vi, kao novinari, ponekad nervozni zbog brojeva i statističkih podataka, koliko je teže Vašoj publici da shvati podatke koje im prezentujete.\nBrojevi su svuda u vestima. Bez obzira na njihovu specijalnosti, novinari se neizbežno susreću s podacima kao što su podaci o zaposlenosti, statistika kriminala, rezultati na prijemnom ispitu, rezultati anketa, zarade, porezi, kamatne stope, istraživanja javnog mnjenja i drugo. Kao prenosioci informacija, novinari moraju da budu u stanju da shvate značaj i uticaj brojeva, uključujući različite statističke izveštaje, ne samo da uoče nedoslednosti i izlože nepravilnosti, već i da pravilno interpretiraju te podatke. Ovo zahteva osnovno razumevanje statstičke terminologije, kao što su prosečne vrednosti, standardna devijacija, veličina uzorka, korelacija, uzročnost, itd.\nPružanje pouzdanih i objektivnih izveštaja i analiza podataka važniji su nego ikada. Statističko razmišljanje je srž takvog izveštavanja. Ono pruža duboko razumevanje ključnih statističkih koncepata koji se koriste u analizi podataka i metodologiji razmišljanja za pretvaranje podataka u pouzdane, objektivne i razumljive uvide. Kurs “Statistika za novinare” će Vam pružiti adekvatna znanja da na pravilan način tumačite postojeće statističke podatke i analizirate prikupljene podatke i sami donosite statističke zaključke.\nOvde možete pronaći odgovore na često postavljena pitanja u vezi kursa “Statistika za novinare“.\nGde se održava kurs „Statistika za novinare“?\nKurs „Statistika za novinare “ se održava u prostorijama Centra za istraživanja odnosno Centra za ljudske resurse (Vlajkovićeva 19 ili Nemanjina 5, Beograd) sem ako nije drugačije naglašeno. Svakako ćete pre početka kursa dobiti detalje o lokaciji.\nDa, nakon kursa ćete dobiti sertifika o pohađanju kursa „Statistika za novinare “ sa brojem sati koje ste pohađali.\nAko pohađate individualni kurs „Statistika za novinare“ možete da koristite Vaše podatke. Ako pohađate grupni kurs, podatke za kurs će obezbediti predavač.\nDa li postoji mogućnost komunikacije sa predavačem nakon pohađanja kursa „Statistika za novinare“ ukoliko postoje neke nedoumice?\nDa, materijal za kurs „Statistika za novinare“ dobijate u štampanom obliku.\nDa, na kraju kursa se radi procena stečenog znanja kroz samostalno prezentaciju analize podataka.\nOkvirna cena kursa ''Statistika za novinare'' iznosi 96.000 dinara


Bajraktari: PREKINUTI DISKRIMINACIJU MANJINA, VRATITI MASLINJAK U VALDANOSU | Najnovije vijesti iz Ulcinja i regiona – UL – Info\nPosted by: Admin on September 21, 2020 in Politika Leave a comment\n“Iako su danas nekima, kako iz DPS-a, tako i iz nacionalnih partija, puna usta da su prava manjina na najvišem nivou i da su upravo oni zaslužni za takvo dostignuće, životni standard, ekonomska prava i ulaganja na područjama gdje manjine žive ih demantuju”, izjavio je član Glavnog odbora Građanskog pokreta URA Omer Bajraktari.\nKako je kazao ovaj Ulcinjanin, razlozi za diskriminaciju su brojni, ali ih sve objedinjava ekonomski karakter.\n“Simbol takve ekonomske diskriminacije jeste Ulcinj, koji je, prema resursima, najbogatija opština, ali je, zahvaljujući politici DPS-a i nesebičnoj podršci albanskih partija zbog ličnih interesa, danas najsiromašnija opština na primorju i opština sa najnižom prosječnom platom i jednom od najvećih stopa nezaposlenosti”, rekao je Bajraktari.\n“Uzroci ekonomske diskriminacije su bili rješivi u svakom momentu, ali je uvijek falilo političke volje, zato smo i tvrdili da bez krupnih političkih promjena nema rješavanja ekonomskih i životnih problema u područjima gdje žive manjine”, tvrdi Bajraktari.\nOn smatra da nova vlada u kratkom vremenskom periodu treba da donese nekoliko odluka o domenu velikih nepravdi, zbog kojih trpe građani ovih područja, ali i čitava Crna Gora.\nBajraktari je istakao da je još jedan od simbola ekonomske diskriminacije i Morsko dobro, institucija koja, kako napominje, s pravom nosi epitet Morsko zlo. ,,Iako su godinama naplaćivane milionske sume od građana i privrednika Ulcinja, ova institucija nije izvršila gotovo nijednu funkcionalnu kapitalnu investiciju. Zahvaljujući njoj, Ulcinj je jedina opština u Crnoj Gori bez marine. Zato je potrebna i reorganizacija te institucije, ali i promjena određenih zakona kako bi i rad Morskog dobra bio pravičan i isti prema svima”, dodao je on i napominje da ulaganja u infrastrukturne projekte na ovim područjama treba takođe da budu na mnogo većem nivou, kako u održavanju postojeće infrastrukture, tako i u pogledu novih putnih pravaca i infrastrukturnih objekata iz domena obrazovanja, ali i drugih institucija.\nNext: Uplatio 7€, dobio 1110€!


EU uputila pismo Mađarskoj, prvi korak ka zamrzavanju sredstava?\nPremier Mađarske Viktor Orban\nEvropska komisija poslala je danas zvanično pismo Mađarskoj, u kome je izražena ozbiljna zabrinutost kada je reč o funkcionisanju mađarskih vlasti koje upravljaju fondovima EU, izjavili su zvaničnici i to je prvi korak ka eventualnom zamrzavanju sredstava admin.\n– Identifikovali smo pitanja koja možda nisu u skladu sa vladavinom prava u Mađarskoj i utiču na budžet EU. Mađarska će morati da odgovori na našu zabrinutost i predloži ublažavajuće mere – rekla je zamenioca predsednika Evropske komisije Vera Jurova.\nVišerangirani zvaničnici EU navode da je pažnja usmerena na slučaj sistematskih grešaka u javnim nabavkama Mađarske koje nisu sprečile jednostrane ponude, sukob interesa i rizik od korupcije\nKako ističu, izražena je ozbiljna zabrinutost kada je reč o funkcionisanju mađarskih vlasti koje upravljaju fondovima EU i kontrolišu kako Orbanova administracija troši sredstva, s obzirom da je njihov rad otežan ograničenjima efikasne isttrage i krigonač.\nPrema podacima Evropske kancelarije za borbu protiv prevara OLAF, neregularnosti su pronađene u gotovo četiri odsto potrošnje sredstava u periodu od 2015. do 2019. godine, dok je u EU dozvoljeno u proseku 0,36 odsto.\nPrema navodima Evropske komisije, Mađarska je, takođe, 2019. godine imala i najviše finansijskih ispravki u istoriji strukturalnih fondova EU. Međutim, Budimpešta nije ispravila taj problem i zvaničnici EU ističu da korekcije nisu rešile neprestana kršenja demokratskih principa više od decenije.\nZvaničnici ipak nisu naveli određenu sumu bez koje će Mađarska ostati.\nŠef kancelarije premijera Mađarske Gergelj Guljaš istakao je da će mađarska administracija razmotriti pismo Evropske komisije i sutra pružiti detaljan odgovor.


Nakon što Izbor za Pesmu Evrovizije ove godine nije bio takmičarskog karaktera zbog pandemije virusa korona, Evropska radiodifuzna unija je odlučila da se takmičenje sledeće godine održi u Roterdamu.\nTim povodom pozvali smo za komentar popularne devojke, koje su radosno potvrdile naša saznanja i poručile:\n- S obzirom na to da je ove godine otkazan Evrosong, mi bismo volele da dobijemo šansu da predstavljamo našu zemlju i 2021. godine. Odluka je svakako na RTS-u, a mi ćemo biti veoma srećne ako to budemo mi. Pokazale smo da možemo da ispunimo sve uslove za jedno veoma kompleksno takmičenje kao što je Evrosong. Trudile smo se ove godine i spremne smo da sledeće godine još više damo sebe i svoj maksimum, te da onda 2022. godine ovo takmičenje vidimo u Srbiji - izjavile su ove popularne devojke za “Blic”.\nPodsećanja radi, Marija Šerifović 2007. godine donela je Srbiji pobedu na ovom muzičkom takmičenju, a ove godine je pesmu “Molitva” snimila na praznim ulicama Beograda. Ovaj spot predstavljen je na ovogodišnjem Evrosongu koji je nosio poruku “Europe Shine a Light”, a Marija je dobila brojne pozivitne komentare.\nRoterdam tražio još 6,7 miliona evra\nPrema poslednjim izveštajima holandskih medija, grad Roterdam zahtevao je dodatnih 6,7 miliona evra kako bi mogao da organizuje takmičenje. Iako je u jednom momentu bilo neizvesno hoće li biti dovoljno novca za organizovanje ovog velikog takmičenja, dogovoreno je da ima dovoljno novca u budžetu i da će takmičenje biti održano bez problema. Tokom prenosa programa Eurovision: “Europe Shine a Light” koji je emitovan dana kada je trebalo biti održano finale 2020. godine, objavljeno je da će domaćin takmičenja 2021. biti Roterdam.\nVIDEO Aleksandra Radović bez ustezanja o grupi Hurricane


Zemljama Tri mora potrebno 500 milijardi evra ulaganja\nTanjug 6. juna 2019. 22:02\nLJUBLJANA – Zemljama Inicijative tri mora potrebna su ulaganja od oko 500 milijardi evra samo u infrastrukturu do 2023. da bi dostigle zapad Evrope, rekao je danas u Ljubljani potpredsednik Evropske investicione banke (EIB) Vazil Hudak.\n„Da bi zemlje Inicijative tri mora došle do nivoa na kojem je sada zapadna Evropa, u tu bi regiju do 2023. samo u infrastrukturu trebalo investirati približno 500 milijardi evra“, upozorio je Hudak na jednom od panela u okviru poslovnog foruma u Ljubljani koji se održavao paralelno sa samitom Inicijative, prenela je Hina.\nKako bi 12 zemalja istočne i srednje Evrope brže nadoknadile zaostatak za Zapadom na polju energetike, infrastrukture i digitalne ekonomije, na samitu je doneta odluka o uspostavljanju zajedničkog investicionog fonda.\nPredsednici zemalja koje učestvuju u Inicijativi podržali su u završnoj izjavi tu odluku.\nFond je pokrenut na prošlogodišnjem samitu u Bukureštu kako bi se ubuduće lakše finansirali prioritetni projekti. Najpre su mu pristupile poljske i rumunske banke, a sada je stvar konkretizovana zaključcima u Ljubljani, odnosno pristupanjem Evropske investicione banke (EIB), dok se još pregovara s drugim evropskim bankama, kao i sa Svetskom bankom.


60 GODINA OŠ “SVETOZAR MARKOVIĆ” · Kraljevo.online\nNASLOVNA DRUŠTVO 60 GODINA OŠ “SVETOZAR MARKOVIĆ”\n60 GODINA OŠ “SVETOZAR MARKOVIĆ”\nIzložbama otpočeo program obeležavanja 60 godina OŠ “Svetozar Marković”\nOtvaranjem dve izložbe, u Kulturnom centru „Evregrin“ pod nazivom „SREĆAN TI 60. ROĐENDAN ŠKOLO”, a potom i izložbom u holu škole, počela je nedelja obeležavanja značajnog jubileja kraljevačke Osnovne škole „Svetozar Marković“.\nŠkola je počela sa radom 28. novembra 1958. godine dan uoči obeležavanja dva praznika, oslobođenja Kraljeva u Drugom svetskom ratu i velikog praznika tadašnje Jugoslavije, Dana Republike. Prve prostorije nalazile su se na mestu gde se danas nalazi zgrada Gradske uprave. Prostor je bio mali i neuslovan, ali je prvi kadar bio mlаd, predvođen prvim uprаviteljem Škole, Verom Perović, nаstаvnikom srpskohrvаtskog jezikа i književnosti, brzo je počeo dа beleži zаpаžene rezultаte, a potom je napravljena zgrada u kojoj se škola i danas nalazi.\nU proteklih šest decenija školu je pohađalo oko deset hiljada đaka a mnogi od njih postali su poznati štirom zemlje i van njenih granica po svojim životnim i radnim rezultatima. Osnovnu školu “Svetozar Marković”, pohađali su između ostalih i glumci Mаrko Nikolić, Ivаn Bekjаrev i Lidijа Vukićević, muzičаri Lаzаr Ristovski, klavijaturista „Smаkа“, Momčilo Stаnojević, prvа violinа Nаrodnog orkestrа RTS-а, Zorаn Stojаnović Kepа, bubnjаr grupe „Smаk“, pesnici Milomir Krаgović i Miloš Milišić, sportisti Drаgаn Todorić, bivši košаrkаš i višedecenijski direktor KK „Pаrtizаn“, Milovаn Bogojević – Kime , trener košаrkаšа „Sloge“ i „Pаrtizаnа“, Dragan Arsić- Arso, košarkaš Sloge i Borca iz Čačka, Živorаd Jаćović, košarkaš „Sloge“, Nikolа Lepojević, košаrkаš „Sloge“ i „Crvene zvezde“, Nenаd Kovаčević, fudbаler „Crvene zvezde“ i držаvne reprezentаcije, dr Ljubišа Jovаšević, ortoped i profesor Univerzitetа i mnogi drugi.\nĐaci ove škole i danas prednjače u mnogobrojnim takmičenjima na gradskom, regionalnom i nacionalnom nivou. Od poslednjih uspeha beležimo da je hor škole, koji godinama vodi profesorka Dragana Milićević, nа Festivаlu horovа dece i mlаdih „FEDEHO“ u maju 2018. godine u Beogrаdu, osvojio prvu nаgrаdu u kаtegoriji rodoljubivih pesаmа sa kompozicijom „Oj, Srbijo“, koju je komponovаlа nаstаvnice muzičke kulture u ovoj školi Ivаnа Obrаdović.\nIzložbe su bile prilika za susret nekadašnjih i sadašnjih nastavnika ove škole, koji su, zajedno, uz neizbežne kometare odgledali izložbu o istorijatu ove ustanove čiji su autori profesori istorije Vukašin Dedović i Ana Milutinović.\nProslava jubileja Osnovne škole „Svetozar Marković“ nastavlja se, večeras, u utorak 27. novembra, predstavljanjem školskog lista „Osvit“ u kraljevačkoj biblioteci „Stefan Prvovenčani“ a završava se u petak u bioskopu Multimedijalnog centra „KVart“ kulturno-umetničkim programom „Susret generacija“.


Hanic: Od sledece godine nova metodologija osigurana depozita – Krstarica\nHanic: Od sledece godine nova metodologija osigurana depozita\nTanjug 9. novembra 2021. 12:14\nBEOGRAD – Bankarski sektor u Srbiji je stabilan, nijedna banka nije otišla u stečaj, a 99 odsto deponenata je zaštićeno i pokriveno sistemom njihovog osiguranja, izjavio je danas predsednik Upravnog odbora Agencije za osiguranje depozita i predsednik Beogradske bankarske akademije Hasan Hanić.\nOn je na Okruglom stolu pod nazivom Značaj sistema osiguranja depozita za stabilnost finansijskog sistema, koji su četvrti put organizovali Agencija za osiguranje depozita, Beogradska bankarska akademija i Udruženje banaka Srbije takođe naveo da se štednja u našoj zemlji godinama razvija i raste, pri čemu se poslednjih nekoliko godina ubrzava i povećava po maksimalnim stopama.\nPodsetio je da se kod nas primenjuje linearni model za obračun premije osiguranja depozita, gde sve banke premiju isplaćuju po istoj stopi ali da je zakonom od pre dve godine predviđeno da se premija osiguranja obračunava i plaća na osnovu rizika koji je prisutan u poslovanju pojednih banaka.\n“ To je model koji je obavezujući za sve zemlje Evropske unije i smatra se da on odražava najbolju međunarodnu praksu. Naš zakon je to prepoznao i u ovom pogledu ćemo harmonizovati naše propise sa evropskim“, istakao je Hanić.\nNaveo je da je Upravni odbor (UO) Agencije uz saglasnot Narodne banke Srbije usvojio metodologiju i da UO tek treba da se donese odluku o početku njene primene.\n“ Mi smo planirali da primenu otpočnemo tokom 2022. godine. što je i u skladu sa memorandumom koji smo potpisali sa MMF-om“, rekao je Hanić.\nIstakao je da je ona urađena u skladu sa smernicama za obračun premije osiguranje depozita koje je izdalo evropsko telo za bankarstvo a u skladu su sa direktivom o osiguranju depozita.\nPrema njegovim rečima posebno je važno da će se premija obračunavati i naplaćivati zavisno od procenjenig faktora rizika i Agencija će od NBS dobijati faktor rizika kojim će se korigovati, odnosno uvećati ili umanjiti visina premije koju bi banke inače plaćale kada bi se primenjivala jedinstvena stopa.\n“ Banke koje su manje rizične plaćaće manji iznos na ime premije a rizičnije banke će plaćati veći iznos. Novi obračun će biti pravičniji od postojećeg linearnog“, rekao je Hanić.\nNaveo je da je sadašnje razmišljanje takvo da u početku primena raspon varijacija zavisno od faktora rizika ne bude veliki i da razlike između banaka budu recimo u intervalu od 0,8 do 1,25.\n“ Drugim rečima, banke sa najmanjim rizikom platiće za 20 odsto manju premiju nego što bi plaćale prema linearnom modelu a one sa najvećim rizikom za 25 odsto više od proseka, odnosno jedinstvenog iznosa,“ pojasnio je Hanić.\nDodao je da rađene simulacije pokazuju da to neće izazvati veće promene, pa će u masi premija koju će Agencija za osiguranje depozita naplaćivali biti ista kao i ranije ali će distribucija po bankama biti drugačija nego do sada.\nIstakao je da će se prilikom određivanja faktora rizika koristiti pet grupnih indikatora a kada je reč o promeni visine osiguranog depozita sa sadašnjih 50.000 evra, rekao je da se neće žuriti sa povećanjem ove sume ali da će su u nekoj od narednih promena zakona razmotriti i celishodnost podizanja nivoa na 100.000 evra, koliko on iznosi i u zemljama EU.


Banjaluka-Doboj: Za autoput se bori 30 kompanija LoginRegister\n» Banjaluka-Doboj: Za autoput se bori 30 kompanija A+\n14-04-2012 Banjaluka-Doboj: Za autoput se bori 30 kompanija Written by Admir\nTendersku dokumentaciju za izgradnju autuputa Banjaluka - Doboj, od Prnjavora do Doboja, otkupilo je do sada 30 kompanija, potvrdili su u Javnom preduzeću "Autoputevi RS". U "Autoputevima" nisu željeli da govore o kojim kompanijama je riječ, pošto je priprema ponuda još u toku, ali ističu da postoji veliki interes stranih kompanija.\n"Od ukupno trideset kompanija koje su otkupile tendersku dokumentaciju, samo je nekoliko domaćih, a ostale su iz bližeg i daljeg okruženja", rekao je Dušan Topić, direktor JP "Autoputevi RS". Dionica autoputa Banjaluka - Doboj, od Prnjavora do Doboja, duga je ukupno 36 kilometara, a vrijednost projekta procijenjena je na 150 miliona eura.\nU JP "Autoputevi RS" kažu da su na dionici planirana 64 objekta, uglavnom, nadvožnjaci, podvožnjaci, dva duža mosta i jedan umjetni tunel u dužini 180 metara. Kada je u pitanju eventualno učešće domaćih kompanija na tenderu za izgradnju ovog autoputa, Topić kaže da su u toku intenzivni kontakti između domaćih i stranih kompanija.\n"Bukvalno pregovara svako sa svakim. Konačne odluke o tome ko će se s kim prijaviti na tender pašće neposredno pred dostavljanje ponuda", naglasio je Topić. Tender za izgradnju autoputa biće zatvoren 27. aprila, nakon čega se očekuje izbor najpovoljnije ponude i, ukoliko ne bude žalbi, početak radova, koji će trajati oko tri godine.\nKompletna dionica autoputa od Prnjavora do Doboja biće finansirana kreditom Evropske banke za obnovu i razvoj, koja je RS odobrila kredit u iznosu od 150 miliona KM. Takođe, Vlada RS, paralelno sa ovim projektom, pregovara sa Evropskom investicionom bankom (EIB), koja je načelno saglasna da finansira gradnju dionice autoputa od Banjaluke do Prnjavora.\n(Nezavisne novine) Read 368\nKasni pocetak rekonstrukcije tramvajskih sina I Opstina Centar planira sanaciju svog dijela Ferhadije »